ئایا یەکێتی دۆڕاوە یان براوەیە؟ حیسام ده‌ستپیش – Rojpress| ڕۆژپرێس\n2013/07/04 2013/07/04 Rojpress\nئایا یەکێتی دۆڕاوە یان براوەیە؟ حیسام ده‌ستپیش\nNRT: پێم وایە دیسان خەڵکی کوردستان لە کاتێکی هەستیاردا دەژی. کاتێک کە لێوان لێوە لە بەرەی خێر و شەر. لاێکی ئەم بەرەیە پارتی و یەکێتییە و لاێکەتریشی گۆڕان و ئیسلامییەکانن. لەو کاتەەوە کە ئەم یاساییە لە گەرمەی شەری لایانەکان لە پەرلەمان پێی نایە دەرەوە. لایانە جۆراجۆرەکان سەنگەریان لە یەکتر توند کرد. سەنگەرێک کە بۆ نەمان یان سەرکەوتنی لایانە سیاسییەکان دارێژراوە.\nپارتی کەمتر خۆی ئاوێتەوەی گەمەکە کردووە. شەری سەرەکی لە نێوان یەکێتی و گۆڕاندایە. گۆڕان یەکێتی تاوانبار دەکات کە خیانەتی کردووە. یەکێتیش کە لە حاڵەتی بەرگریداییە و پەلاماری هێرشی لە خۆی بڕیوە، دەلێ رێگای بۆ سازان کردۆتەوە و ئەمە باشترین چارەسەرە.\nلەگەرمەی ئەم رووداوانەدا دیسان وەک هەموو جارێک رێکلام و دعایە ناهێلێ کە راستییەکان بەرچاو بکەون. بۆیە ئەم یاساییە لە نێوان خێر و بەرەکەتی بەهەشت و ئازارەکانی جەهەنەمدا لێکدەدرێتەوە. بۆیە پرسیارێک کە دەبێ لە خۆمانی بکەین ئەوەیە کە ئایا دەبێ دەرەنجامەکانی ئەم یاساییە لە بەستێنی گوتاری هێزە سیاسییەکانەوە چاوی لێ بکەین یان لە رێگەی خەیاڵە گەورەکەی دیمکراسییەوە؟\nئەوەی روونە گوتاری سیاسی پارتی دیمکرات پێش ئەم یاساییە بریتی بوو لە رێفراندۆم لە سەر دەستور. یەکێتی داوای سازانی دەکرد. ئۆپۆزیسیونیش باسی گرانەوەی دەستوری کردبووە مەبەستی خۆی.\nئاڕاستەی گوتارەکان گەرایەەوە ناو پەرلەمان. لەوێدا هیچ یەک لە لایانەکان رازی نەبوون بۆ گەیشتن بە ئەنجامێک. واتا هەموان لە چوارچێوەی گوتاری خۆیاندا سەنگەریان گرتەوە.\nئۆپۆزیسیون کە وایان هەست دەکرد کە پرۆسەکەیان بلۆک کردووە و ئیتر تۆپەکە لە گۆرەپانی پارتی و یەکێتیدایە، رووبەرووی شۆکێک بوونەوە کە دەرفەتی بیرکردنەوەی لێ بڕین.\nلە یەکەم ئاوڕدانەوەدا بەدوور لە خەیاڵی گەورە کە دیمکراسییە و بە پێی خوێندنەوەێکی واقعیانە ئەوەی روویدا لە قازانجی یەکێتییە. بۆ ئەم مەبەستە دەبێ چاو لە دیوە شارەواەکانی ئەم بڕیارەی یەکێتی بکەین. هەرچەن یەکێتی وەک گۆڕان سەیری پارتی ناکات. بەڵام لە کۆتاییدا ئەم دوو هێزە دەرەنجامی یەک پێشخانی فیکرین. پێشخانێک کە دژایەتی پارتی یان سەنگەرگرتن لە پارتی تەنها هەڵوێست نیە، بەڵکوو شوناسیشە. هەر بۆیە “عەبدوڵا مەلا نوری” سەرۆک پەرلەمانی وەک ” جاش ” ناو برد. کە واتە پێم وا نیە مەوداێکی زۆر لە نێوان ئەم دوو هێزە بۆ بەرەنگاربوونەوەی پارتی هەبێ. بەڵام ئەوەی پاڵی نا بە یەکێتییەوە گەیشتن بە هەمان ئامانج بوو کە گۆڕان بەدواداچوونی بۆ دەکات. واتا کۆنترۆڵکردنی پارتی، بەتایبەت سەرۆکی ئەم پارتە کە خاڵی کۆکەرەوەی هەموو لایانەکانی ناو پارتی دیمکراتە.\nیەکێتی بۆ براوەیە\nهەروەها کە پێستر ئاماژەم پێدا تێگەیشتن لەم پرۆژە یاساییە تەنها کاتێک راستە کە لە بەستێنی خۆیدا چاوی لێبکەی. بۆ ئەم مەبەستە لە چوار رەهەندەوە بە قازانجی یەکێتی تەواو دەبێ.\nیەکەم: پەلکێشکردنی پارتی بۆ پێگەی یەکێتی\nدووەم: شکاندنی کاریزمای سەرۆکی هەرێم\nسێیەم: رووخاندنی خەیاڵی پارتی بۆ مانەوەی سەرۆکی هەرێم بۆ ماوەی چوار سالێتر\nچوارەم: هاوسەنگکردنی پەرلەمانی داهاتوو\nلە هەنگاوی یەکەمدا یەکێتی کە لەم رۆژانەدا لە نەبوونی” مام جەلال ” ئازار دەبات. واتا لە بواری پێگەی جەماوەرییەوە ئەگەر زۆر گەشبین بین دەتوانێ ئەوەی بەدەستییەوەیە، بیهێلێتەوە. بۆیە ئەم پارتە خۆی و قەوارەکەی بە باشی دەناسێ و دەیزانێ. لەلاێکترەوە یەکێتی بە باشی دەزانێ کە گەمە سەرەکییە لە نێوان پارتی و گۆڕاندایە. پارتی خاوەن جەماوەرێکی زۆرە و گۆڕانیش پێناچێ زۆر گەشە بکات. لەم کاتەدایە کە لە کەشێکی ئاوادا کە گۆڕان پەلاماری پارتی دەدا و یەکیتی رادەی سەنگی خۆی دەزانێ. ئەوە تەنها پارتییە زەرەر دەکات.\nچونکە زۆر لەو مانایانە کە هەیمەنەی بۆ ئەو ساز دەکرد دەچێتە ژێر پرسیارەوە.\nخاڵی دووەم شکانی کاریزمای سەرۆکی هەرێمە. پێم وایە ئەوە شتێکی حاشاهەنەگرە کە مەسعود بارزانی خاوەن کاریزماێکە لای تاکی کورد. ئەم کاریزماییە تەنها بەرهەمی تواناییەکانی خۆی نیە. بەڵکوو بنەماڵە، بوونی ئەوان بە درێژای خەباتی رزگاریخوازی کورد و هەروەها ئەو هەڵوێستانەی کە سەبارەت بە پرسی کورد لە عێراق و ناوچەکە لە خۆی نواندوییەتی جۆرێک لە هەیمەنەی لای تاکی کورد سازکردووە کە بارزانی دەتوانێ وەک رێبەرێک بە کۆمەڵگا بناسێنێت.\nیەکێتی وەک رەکابڕی سەرەکی پارتی زۆر بە جوانی پارتی دەناسێ. بۆیە بە پارادۆکسیکاڵکردنی رۆل و پێگەی بارزانی هەوڵدەدات کە پێگەی بارزانی بشکێنێ. ئەم شکاندە لەم پرۆژە یاساییەدا خۆی دەبینێتەوە. بە شێوەێک کە سیماێکیتر لە بارزانی دەخاتە روو. سیماێک کە تاکوو ئەمرۆ بارزانی حەزی لێ نەبووە کە پیوە بناسرێ. لێرەدایە کە بە هێشتنەوەی بارزانی یارمەتی گریمانەکەی ئۆپۆزیسیون دەدات کە بارزانی دەیهەوێ لە دەسەڵاتدا بمێنێتەوە. ئەم قسە کاردانەوە لای تاک یان رای گشتی ساز دەکات. بۆیە یەکێتی لە هەڵبژاردنی داهاتوو رووبەرووی کەشێک دەبێتەوە کە کاریزماێک بوونی نیە. واتا رێگەی لە کاک مەسعود گرتووە کە خۆی بپالیوێ.\nبواری سێیەم دەگەرێتەوە بۆ ئەوەی کە لەم ماوەدا یەکێتی بە جوانی دیاربوو کە توانای کۆنترۆل یان بەرگری لە هێشتنەوەی سەرۆکی هەرێمی نیە. بۆ ئەم مەبەستە بە جێگای ئەوەی خۆی لە ئۆپۆزیسیون و پارتی دوور بکاتەوە هەوڵیدا لە نێوانیاندا گەمە بکات و باسی سازان بکات. بەڵام گوشارەکانی پارتی ئەوەندە بەهێزبوون کە پێم وایە هانیانیدا بە جێگای پاڵدان بە ئۆپۆزیسیون روو لە پارتی بکات و زۆر ماکیاولیانە گەمەکە بەرێوە ببات.\nبە پێی ئەو چوار خاڵە کە لەگەڵ پارتی رێکەوتوون. یەکێتی لەم چوار خاڵە تەنها خالێکی مەبەستە ئەویش کۆنترۆڵکردنی سەرۆکی هەرێمە بۆ ئەوەی تەنها دوو ساڵ لەم پۆستەدا بمێنێتەوە و نەتوانێ خۆی بپالێوێ. لێرەدایە کە یەکێتی هەوڵدەدا کە خەیاڵە گەورەکانی پارتی کە لە دەروازەی سەرۆکی هەرێمەوە تێپەر دەبێ، کۆنترۆڵ بکات. بەشێوەێک کە دیسانەوە بیهێنتەوە ئەو پێگەییە کە یەکێتی تێدایە. واتا پارتێکی بێ سەر.\nخاڵی کۆتایی دەگەرێتەوە بۆ هاوسەنگکردنی گەمەکان لە پەرلەمانی داهاتوو. یەکێتی هێزێکە کە چ لە ناوخۆ و چ لە دەرەوە بەردەوام بە ئەقلییەتی هاوسەنگییەوە کاری کردووە. ئەم هێزە قەد ناتوانێ کە بیر لە خەیاڵی گەورەتر بکاتەوە. چونکە لەو کاتەوە دامەرزاوە و لەو کاتەوە لە پانتای کوردستان و ناوچەکەدا گەمە دەکات، هەر کاتێک کە باسی هاوسەنگی بووە، یەکێتی راوەستاوە و توانای بەرەوپێشچونی نەبووە.\nلەم کاتەدا، هەروەها کە پێشتر ئاماژەم پێدا، یەکێتی بیر لەو هاوسەنگییە بۆ مانەوەی خۆی دەکات. ئەوەی کە لە چەن مانگی داهاتوو روو دەدات هەڵبژاردنی پەرلەمانە. هەڵبژاردنێک کە یەکێتی رووبەرووی دوو هێزی سەرەکی دەکاتەوە. یەکەم پارتی کە پاشڤەچونێک لە لایانگرانیدا نابینرێ و زۆر سیقەی بەخۆیە. دووەم گۆڕان کە وەک پارتی خۆی بە جەمسەرێک دەزانێ.\nلێرەدا یەکێتی لە هەنگاوی یەکەم پارتی دەهێنتە ئاستی خۆی واتا لە خەیاڵی نزیک لە نیوەی دەنگەکان دووری دەخاتەوە. لەهەمانکاتدا گۆڕانی بەو ئاستەی ئێستاوە قەبوڵ دەکات. هەر بۆیە گەمەکە لە ئاستێکی ناهاوسەنگەوە دەگەرێنێتەوە بۆ هاوسەنگی. واتا دەرفەتێک کە بتوانێ لە پەرلەمانی داهاتوو تێدا گەمە بکات.\nلە کۆتاییدا ئەوی باس کرا خستنە رووی دیوێکتری ئەم پرۆژە ئاساییە. پرۆژە ئاساێک کە شەپۆلە سەرەتاییەکانی جۆرێک لە دڵەراوکێی لە پانتایی سیاسی کوردستاندا ساز کردووە. هەرچەن زۆر ئەستەمە کە دەرنجامی ئەم دڵەراوکێ سیاسەت لە کوردستاندا بەرەو لێواری داڕمان ببات.\nلەلاێکترەوە ئەوەی باسکرا پەیوە ستە بەوەی کە سەرۆکی هەرێم چۆن مامەڵە لەگەڵ ئیمزاکردنی ئەم پرۆژە یاساییە دەکات. ئایا ئەویش وەک مەکتەبی سیاسی پارتی بیر دەکاتەوە یان بە جۆرێکیتر سیمای ئەم پرۆژە یاساییە دەکات؟ بۆیە دەبێ چاوەروان بین بۆ ئەوەی ببینین کە دەرنجامی ئەم گەمە بە کوێ دەگات. ئایا رەوتەکە بەرەوپێش دەروات یان ئاکارێکیتر دەگرێتە خۆی؟\nPrevious نارنجك دفاعي، دو خواهر كُرد را به كام مرگ فرستاد/ روزنامه بهار/ الناز محمدی\nNext «ترور قاسملو، هدف‌گرفتن قلبی که برای صلح می‌تپید»


زانکۆی سۆران - چەند هەنگاوێک بۆ گرنگیدان بە لایەنی دەروونی بۆ بەرەنگاربوونەوەی ڤایرۆسی کۆڕۆنا\nچەند هەنگاوێک بۆ گرنگیدان بە لایەنی دەروونی بۆ بەرەنگاربوونەوەی ڤایرۆسی کۆڕۆنا\nبڵاوكراوەتەوە لە یەک شەممە, 08 ئازار 2020 23:57\nئەوەی ڕوونە ئەوەیە هەر ترس و فشارێکی زۆر و زیاد لە پێوسیت کاریگەری لەسەر دەروون و جەستەمان دەبێت. ئەم کاریگەرییە هەندێکجار سیستەمی بەرگریمان لاواز دەکات و وامان لێدەکات ببین بە نێچیرێکی باشی نەخۆشییە دەروونی و جەستەییەکان. لەم چەند خاڵەدا هەوڵدەدەین باسی چەند هەنگاوێک بکەین بۆ کەمکردنەوەی ئەو دڵەڕاوکێ و فشارەی کە ئێستا بەهۆی ڤایرۆسی کۆڕۆناوە تووشمان بووە:\n١ – دڵەڕاوکێ بارێکی ئاساییە و هەمووان لەم کاتەدا دووچاری دەبین، بەڵام مەهێڵە ئەم دڵەڕاوکێیە هەموو کایەکانی ژیانت داگیر بکات. گرنگە لەم کاتانەدا چەند هەنگاوێک بگریتە بەر، لەوانە قسە لەگەڵ هاوڕێ و خزم و کەس و کارەکانت لە رێگای تەلەفۆن و سۆشیاڵ میدیاوە بکە.\n٢ –باوەڕ بابەتێکی گرنگە لە دەروونناسیدا، کە کاریگەری راستەوخۆی لەسەر دەروونی مرۆڤ هەیە. بۆ نموونە باوەڕ بوون بە خودا زۆر گرنگە. لە ڕووی دەرونییەوە پەیوەندیەکی پۆزەتیڤ هەیە لە نێوان باوەڕ بەخودا بوون و تەندرووستی دەروونی. بۆیە لەم کاتەدا گرنگە پەیوەندیت لەگەڵ خودای خۆت توند و تۆڵتر بکەیت و باوەڕت بەوە هەبێت کە خودایەک هەیە تۆی خۆشدەوێت، ئەم باوەڕبوونە لە ڕووی دەروونییەوە ئارامت دەکاتەوە.\n٣- هەوڵبدە سەرچاوەی وەرگرتنی هەواڵەکانت پەیجە لاوەکییەکان نەبێت، Unlike و Unfollow یان بکە، چونکە هەندێک لەم پەیجانە لەلایەن خەڵکی نا پرۆفیشناڵەوە بەڕێوەدەبرێن و هەواڵ و ڕێنماییەکانیان هەڵەن و فشاری زیاترت لەسەر درووستدەکەن. بۆیە گرنگە تەنها پشت بە سەرچاوە زانستی و فەرمییەکان لەوانە وەزارەتی تەندرووستی حکومەتی هەرێم ببەستیت.\n٤- گرنگە لە ماڵەوە بمێنیتەوە، ئەگەر بێزار بووی بچۆ حەوشە یان سەربان، یان ماوەیەک خۆت بدە بەر تیشکی خۆر، گەر ئارەزووی سەیران و گەشت دەکەی دەتوانیت هەمان جەو لە سەربان و حەوشەکەی خۆتدا درووست بکەی.\n٥- هەوڵ بدە سەیری فیلمی کۆمیدی بکەی، گرنگە لەگەڵ خیزانەکەت بەیەکەوە تەماشای ئەم فیلمانە بکەن. لەوە دەچێت دەمێک بێت وەکو جاران تەماشای تەلەفیزیۆنت لەگەڵ خێزانەکەت نەکردبێت، ئەمە یارمەتیدەر دەبێت بۆ دووبارە لێکنزیکبوونەوەی خێزان و دواجار لەبیرکردنی پاڵەپەستۆ دەروونییەکان.\n٦- هەوڵبدە وەرزش بکە، ئەگەر لە ژوورەوە بێت یاخود حەوشە و سەربان، تەنانەت ئەگەر وەرزشێکی کەم یان پیاسەکردنیش بێت.\n٧- هەوڵبدە خشتەی نووستنت دیار بکەی، کە لە ٨ کاتژمێر کەمتر نەبێت و لە ١٢ کاتژمێر زیاتر نەبێت.\n٨- بۆ ئەو کەسانەی خوێندەوارن، گرنگە لەم کاتەدا، کتێبی شیعر، ڕۆمان بخوێننەوە، وێنە بکێشە یاخود پەرە بە بەهرەکانت بدە.\n٩- بۆ کەسانی باوەڕدار گرنگە کتێبە پیرۆزەکان بخوێننەوە یاخود گوێیان لێ بگرن.\n١٠- تەکنیکی خۆ خاوکردنەوە یاخود یۆگا بەکار بهێنە، دەتوانیت لە YOUTUBE سەیری چەند تەکنیکێک بکەی لەوانە (BODY SCAN) ئەم تەکینیکە (١٥) خولەکی پێویستە و یارمەتیدەرێکی زۆر باشە بۆ کەمکردنەوەی فشارەکانت.\n١١- خۆت دوورخەرەوە لە جگەرەکێشانی زۆر، هەروەها خۆ سەرخۆشکردن، چونکە ئەمانە لە قەیرانە دەرونییەکان ڕزگارت ناکەن و کاریگەری نێگەتیڤ لەسەر جەستەت درووستدەکەن.\nزۆربەی ئەو خاڵانەی کە لەسەرەوە باسکراون جەخت لەسەر لایەنی دەرونی دەکەنەوە، لەهەمان کاتدا گرنگە کە گرنگی بە خواردنی تەندرووست و گەرم و نوێ بدرێت و خۆت لە خواردنی سارد و دەرەوە و خواردنی لە قتو نراو دوور بخەیتەوە، هەروەها گرنگی بە پاک و خاوێنی و شوشتنی دەستەکانت بە سابون و پاشان وشککردنەوەیان بە کلینس، بدەی.\nسەرجەم ئەو خالانەی باس کران، ئەگەر بێت و جێبەجێبکرێن ئەوا یارمەتیدەر دەبن بۆ زیادکردنی سیستەمی بەرگری لەشت. هەندێک لە خاڵەکان یارمەتیدەرن بۆ ڕژاندنی هۆرمۆنەکانی دڵخۆشی و کەمکردنەوەی فشارەکان.\nبە هیوای دەروون و جەستەیەکی تەندرووست بۆ هەموو لایەک.\nکاروان کاکەبرا کاکەمەد\nمامۆستا لە بەشی دەروونزانی


کورد نابێ بکەوێتە داوی شەڕی مەزهەبیەوە, ... ئیبراهیم لاجانی\nیەکێک لە لایەنەکانی سیاسەتی کۆماری ئیسلامی لە عێراق، ئەوەیە کە ئەو وڵاتە بکاتە مەیدانی پەرەپێدانی مەزهەبی شیعە. ئەوە هەر لە هەوەڵەوە سیاسەتی کۆماری ئیسلامی بووە و وەک یراتێک لە سەفەویەکانەوە بۆی بەجێ ماوە. لەوەش زیاتر زۆرن ئەوانەی کۆماری ئیسلامی ئێران بە سەفەوی دووهەم دەزانن. پینجسەد ساڵ لە مەوبەر سەفەویەکان بەزەبری سەرەنێزە و لە رێگای بەکارهێنانی ئەوپەڕی بێ ڕەحمی و زەبروزەنگ و خوێنڕێژیەوە و بە هۆی بڵاوکردنەوەی خوڕافات و درۆ و کەڵەکبازیەوە، خەڵکی ئێرانیان، کە ئەودەم لەسەدا نەوەدیان سوننی بوون، کردن بە شیعە. ئەوان لەو کارەیاندا سەرکەوتوبوون. بە جۆرێک کە لە سەردەمی دەستەڵاتداریەتی دووسەد ساڵەی سەفەویەکاندا ئێران بە تەواوی بوو بە کۆمەڵگایەکی شیعە و کەوتە زەلکاوێکەوە کە تەنانەت پێشکەوتن و نوێسازیەکانی چەرخی بیستەمیش، نەیانتوانی ئەو وڵاتە و خەڵکەکەی لەو زەلکاوە دەربێنن. دواتریش پتر لە سێ دەیە لەمەوبەر جارێکی دیکەش لە دەورانێکی تازەتردا خەڵکی ئێران فریوی سەفەویەکانی زەمانەیان خوارد و کەوتنەوە ژێر چۆکی ئاخوندەکان. ئەوەتا ئەوە پتر لە سێ دەیەیە ڕێژیمی ئاخونی وەک دێوەزمە دەستی ناوەتە بینەقاقەی خەڵکی ئێران و خەریکە هەناسەیان لێدەبڕی.\nدە بێ بگوترێ کە سەرکەوتنی سەفەویەکان لە بە شیعەکردنی ئێراندا بە نرخێکی گران تەواو بوو. هەندێک بەشی ئێران بە زۆری ناچار بە جیابوونەوە کران. بەشێکی بەرچاویش لە سونیەکانی ئێران بە مەیل و دڵخوازی خۆیان دەستیان لە ئێرانی بوونی خۆیان هەڵگرت. ئەوان نیشتیمانێکیان بە جێهێشت کە وەک دوژمن ڕەفتاری دەگەڵ دەکردن. بە ملیۆن ئێرانی یا لە بە شەکانی ڕۆژئاوای ئێرانەوە پەنایان بۆ دەوڵەتی عوسمانی برد و چاوەڕوان بوون لەو هەموو زووڵمە ڕزگاریان کا یا لە لای ڕۆژهەڵاتی ئێرانەوە ڕێێ جیا بوونەوەیان گرتەبەر و چوونەدەر. قاجاریەکانیش، کە میراتی شیعەگەری سەفەویەکانیانن، بە هەموو خوێنڕێژی و گەندەڵی و خوڕافاتێکەوە، پێ گەیشتبوو، هەمان سیاسەتیان بردەپێش. بەمجۆرە برینی کێشەی نێوان شیعە و سوننی هەروا بە سەرئاواڵایی و ساڕێژنەکراویەوە مایەوە.\nئێستا کۆماری ئیسلامی ئێران جارێکی دیکە ئاڵای شیعەگەری سەفەویەکانی بەرزکردۆتەوە. ئێران و ناوچە کەوتوونەتە قۆناخێکی تازەی شەڕوکێشەی نێوان شیعەو سوننی. هیچ دوورنیە نرخی پەرەپێدانی شیعەگەری بۆ ئێران و بۆ ناوچە لەم قۆناخەشدا، زۆر گران تەواوبێت. ئەو تەنگەژە سیاسیەی ئەمڕۆژانە هەڕەشە لە سەقامگیری و مەوجودیەتی عێراق و پرۆسەی دێموکڕاسی لەو ولاتەدا دەکا، تەنیا گۆشەیەکی بچوکی ئەو شەڕو کێشەیە.\nلە نێوخۆی ئێرانیشدا، ڕێژیم سیاسەتی بە شیعەکردنی ناوچە سوننی نشینەکانی وەک کوردستان، بەلوچستان، تالشستان و تورکمەنسەحرا، بە توندی و زۆر بێ بەزەییانە دەباتە پێش. لەو ناوچانەدا رێژیم لە هەموو ئیمکاناتی سیاسی و نیزامی و پۆلیسی و ئابووری و تەبلیغاتی خۆی بۆ پاڵەپەستۆ خستنە سەر خەڵک کەڵک وەردەگرێ. گرتن و کوشتن و ڕاونان و ئەشکەنجە لەو ناوچانەدا بێداد دەکا. ئەمە بۆتە هۆی ئەوە کە چ لە کوردستان و چ لە بەلوچستان خەڵک هاواریان لێ بەرزبێتەوە. سەدان هەزار سوننی مەزهەب لە تاران دەژین و مافی ئەوەیان نیە تەنانەت لە رۆژی جەژنی قوربان و ڕەمەزانیشدا، بە گ\nوێرەی داب و نەریتەکانی خۆیان، نوێژی جەژن بکەن و ئەگەر لەو مافەی خۆشیان کەڵک وەرگرن بۆ ناوەندەکانی وەک کەهریزەک ڕەپێچەک دەدرێن. ڕاست وەک سەردەمی سەفەوی خەریکە مەزهەب لەئێران دەبێتە فاکتۆریکی کاریگەرو چارەنوس ساز لە سیاسەتی نێوخۆی و ناوچەیی و دەرەکی حکومەتدا.\nبەو پێ یە کۆماری ئیسلامی بەو سیاسەتەی خۆی و بە هەوڵدان بۆ وەدەستهێنانی هەندێک مەبەست کە نەک هەر لە توانای ئەودانین، بەڵکو دەکەونە دەرەوەی چوارچێوەی قازانج و بەرژەوەندیەکانی ئێرانیش، بەنزین بە ئاوری ململانی و ڕەقابەتێک دادەکا کە ڕەنگە ئاکامی چاوەڕوان نەکراوی بۆ ئێرانیش بەدواوەبن.\nهەر ئێستا جەبهەیەکی سوننی لە بەرانبەر سیاسەتی شیعەگەری کۆماری ئیسلامی ئێراندا خەریکە درووست دەبێ. وڵاتان عەرەبی ناوچە، کە بەدەست سیاسەتی ئاژاوەگێرانەی کۆماری ئیسلامیەوە، ترسیان رێنیشتوە، خەریکی خۆ ڕێکخستن و پاڵوێکدانن. سعودیە و وڵاتانی دیکەی کەنداو، ئۆردۆن و میسر و جەزایر و تونس و مەڕاکیش و فەلەستین و لوبنان، هەموو دەکەونە ئەو جەبهەیەوە. عێراق کە لە مێژە بۆتە ئامانجی ئەو سیاسەتەی کۆماری ئیسلامی، ئێستا ئەمڕۆژانە خەریکە دەبێتە مەیدانی ئەو شەڕە. پاش چوونەدەری هێزەکانی ئەمریکا لە عێراق، ئێران دەیەوێ هەرچی زووتر شوێن بە سونیەکانی ئەو وڵ\nاتە لێژکا. لە فەلەستین کۆماری ئیسلامی حەماسی هەیە و لە لوبنانیش حیزبووڵا. لەسەر تاسەری ئەو ناوچەیەدا شەڕ لە نێوان سوننی و شیعەدا، بە وەسیلەی جۆراو جۆر لە گۆڕیدایە. خەرجی ئەوشەڕە لە گیرفانی خەڵکی ئێران دابین دەکرێ. کۆماری ئیسلامی لە ڕیگای تەبلیغاتی دژی یەهودی وفڕوفیشاڵی دژی ئیسڕائیلیەوە و بە هۆی خەرجکردنی سەدان ملیۆن دۆڵار لە خەزێنەی خەڵکی ئێران، دەیەوێ ببێتە قارەمانی دژی ئیسڕائیل لە ناوچەکەدا. بەڵام هەر لە ئێستاوە دیارە کە سەری رێژیم وەبەردی واقعیەتە مێژوویی، سیاسی و کولتوریەکانی ناوچەکە دەکەوێ و سەرمایەگوزاریەکەی دەبێتە بڵقی سەر ئاو.\nکۆماری ئیسلامی کە دەیەوێ لە رۆژهەلاتی ناڤیندا هێژمۆنی خۆی و شیعە، بەسەر وڵاتانی عەرەبی و سوننیەکانی ئەو وڵاتانە و تەنانەت کوردستان و تورکیەو پاکستان و ئەفغانستانیشدا بسەپێنێ، هەر لە ئێستاوە دۆڕاندویەتی. ئاخر ئێران و گەلانی ئێران هیچ قازانجێکیان لە یارمەتیدان و سەرکردایەتی کردنی حەمماس و حیزبوڵاو سوریەو دارودەستەکانی دیکەی شیعە لە عێڕاق و ناوچەکەدا نیە. هەڵگیرساندنی شەڕی مەزهەبی لە عێراق و لە نێوبردنی ئەزمونی دێموکڕاسی لەو وڵاتەدا، بۆ گەلانی ناوچە بە گشتی و گەلانی عێراق بە تایبەتی و بۆ کۆمەڵگای نێو نەتەوەییش خەتی سورە و بە هیچ جۆر قبوڵ ناکرێ.\nئێمە خەڵکی کوردستان، چ لە کوردستانی ئێران و چ لە کوردستانی عێراق و چ لە تورکیەو چ لە سوریە، لە سەرمانە توشی ئەو داوە نەبین. کێشەی ئێمە کێشەیەکی نەتەوایەتیە. ڕاستە بە شێکی زۆر لە خەڵکی کوردستان سوننین و لە ژێر سیاسەتی پاکتاوکردنی مەزهەبیش دان، بەڵام مە سەلەی ئەسڵی لە کوردستان بە هەموو بەشەکانیەوە، لە گۆڕیدابوونی ستەمی نەتەوایەتی و سیاسیە. جگە لەوە بۆ بەربەرەکانی دەگەڵ ئاپارتایتی مەزهەبی و هەوڵی رێژیم بۆ بە شیعە کردنی خەڵکی سونیش لە کوردستان، دەبێ وریابین نە کەوینە کەمینی شەڕی مەزهەبی کوێر و داوی دارودەستە جۆراوجۆرە مەزهەبیەکانی وەک تالیبان و جوندوڵاو مۆدێلی دیکەی لەو چەشنە. تووندڕەوی مەزهەبی و دەمارگرژی ئایینی لە هەموو شێوەکانی خۆیدا دەبێ مەحکوم بکرێ. خەبات بۆ ئازادی و لە نێوبردنی ستەم و چەوسانەوەی نەتەوایەتی و جیاوازیدانانی مەزهەبی و بێ بەشی و مەینەتبەشی کۆمەڵایەتی و ئابووری و سیاسی لە کوردستان، ئەگەر لە ژێر درووشمی دێموکڕاسی و فیدڕالیزم و ڕگاری لە ستەمی میللی دا بێت، سەرکەوتنی نزیکترە و دونیاش باشتر پشتیوانی لێدەکات. چۆن مێژوو سەفەویەکانی قەدیمی خستە زبڵدانی مێژوو، هەر ئاواش ڕێژیمی کۆماری ئیسلامی دەخاتە زبڵدانی مێژوو. داهاتووی ناوچە و ئێران و کوردستان، شتێک نیه\nجیا لە دێموکڕاسی و ئازادی. ئەوەتا شنەبای ئازادی و دێموکراسی لە ناوچەکەدا هەڵی کردوە و بێ گومان ئێران و کوردستانیش دەگرێتەوە. ئەوە خەیاڵ نیە و خۆشبینی زانستی و فەلسەفیە.


تورکیا لە سوریا، عێراق و ئەفغانستان چی دەوێت؟ - هەواڵەکانی جیهانی ئیسلام\nڕۆژئاوای ئاسیا / ئەفغانستان / تورکیا / سوریا / عێراق / هەڵبژاردەی سەرنووسەر / هەواڵ / ووتار\nشه‌ممه 31 ته‌مموز 21 - 15:45\nلە کاتێکدا کە داگیرکاریی تورکیا لە باکوری ڕۆژئاوای سوریا ئاسایی بووەتەوە، ئەنکەرە سیاسەتی بە تورککردنی ناوچەکانی ژێر کۆنتڕۆڵی خۆی و گرووپە تیرۆریستییەکانی پەیرەو دەکات. لە بوونی کۆمپانیاکانی کەرتی پەیوەندییەکانی تورکیا تا گۆڕانکاری لە ناوەڕۆکی وانەی قوتابخانەکان، کردنەوەی نەخۆشخانەکان، درووستکردنی ڕێگاوبان و …. گوزارشت لەوە دەکات کە تورکیا بە بیانووی نەهێشتنی هەڕەشەی کوردانی سوریا پێداگری لە سەر مانەوە لەم وڵاتە و زاڵبوونی هەمیشەیی بە سەر جوگرافیای ناوچەکە دەکات. ئەڵبەت تورکیا ساڵانێکە هەوڵ دەدات ئەم سیاسەتەی لە سوریا جێبەجێ بکات.\nسەردانەکەی ئەم دواییەی وەزیری ناوخۆی تورکیا بۆ ناوچەکانی باکوری ڕۆژئاوای سوریا پیشاندەری ئەوەیە کە ئەم وڵاتە لە ئێستادا ناوچە داگیرکراوەکانی سوریا بە بەشێک لە خاکی خۆی دەزانێت، ئەمەش لە کاتێکدایە کە زوڵم و زۆری هێزەکانی تورکیا خەڵکی ئەم ناوچانەی سوریای وەڕەز کردووە. پچڕانی هێڵەکانی ئاو بە ڕووی حەشیمەتێکی یەک ملیۆن کەسی لە حەسەکە بە نموونەیەکی هەرە ڕوونی ئەو زوڵمەی سوپای تورک دادەنرێت.\nتورکیا دەیەوێت سیاسەتی بە تورککردنی ناوچە داگیرکراوەکانی سوریا بە خێرایی جێبەجێ بکات، چ بە ڕەزامەندی خەڵکی سوریا بێت یان لە ڕێگای سەپاندنی زۆر و گوشارەوە. هاوکات لە گەڵ ئەمەش گرووپە تیرۆریستییەکانی سەر بە تورکیا سەرقاڵی شەڕی دژ بە حکومەتی سوریان.\nئەم سیاسەتەی تورکیا بە شێوازێکی دیکە لە باکوری عێراق و هەرێمی کوردستان جێبەجێ دەکرێت. تورکیا بە بیانووی هەڕەشەکانی پەکەکە هاتووەتە ناو خاکی هەرێم و بەردەوام ناوچە سنورییەکانیش لە ڕێگای هێزی ئاسمانییەوە بۆردومان دەکات.\nتورکیا لەو هێرشانەدا پشت بە ڕێکەوتنێکی سەردەمی سەدام دەبەستێت کە ڕێگای بە ئەنکەرە داوە لە خاکی عێراقدا شەڕی دژ بەو هۆکارانە بکات کە بوونەتە مەترسی لە سەر ئاسایشی نیشتمانی خۆی. خاڵی لاوازی حکومەتی عێراق ئەوەیە کە سەرەڕای تێپەڕبوونی چەندین دەیە بە سەر ئەو ڕێکەوتنە و لە هەمووش گرنگتر ڕووخانی دەسەڵاتەکەی سەدام، هیچ ئیرادەیەکی بۆ هەڵوەشانەوەی ڕێکەوتنەکە نییە.\nچەند سەرچاوەیەک ڕایانگەیاندووە کە تورکیا لە عێراقیش وەک سوریا هەوڵ دەدات بە درێژایی سنورە هاوبەشەکان لە نێوان 30 تا 50 کیلۆمەتر لە قووڵایی خاکی هەرێمی کوردستان بخاتە ژێر کۆنتڕۆڵی هەمیشەیی خۆی و وەک بەشێک لە خاکی خۆی مامەڵەی لە گەڵدا بکات. ئەنکەرە بەو گرێبەستە نەوتییەی لە گەڵ حکومەتی هەرێم، وایکردووە کە دەسەڵاتدارانی هەولێر لە بەرامبەر ئەو دەسدرێژییە ئاشکرا و بۆردومانە بەردەوامەدا بێدەنگ بن.\nلە ئەفغانستانیش سەرەڕای ئەوەی کە گرووپی تاڵیبان ڕایگەیاندووە کە وەک وڵاتێکی داگیرکار مامەڵە لە گەڵ هێزەکانی تورکیا لە ئەگەری کۆنتڕۆڵکردنی فڕۆکەخانەی نێودەوڵەتی کابوڵ دەکات و بەڵێنی بەرەنگاربوونەوەی ئەو هێزانەی داوە، بەڵام ئەنکەرە و ئەردۆغان پێداگری لەوە دەکەن کە ئەو ئەرکە دەگرنە ئەستۆ.\nئەگەرچی تورکیا لە چەندین ناوچە بوونی جیدیی هەیە بەڵام پێدەچێت حەز و خواستی دەسەڵاتدارانی بۆ بەرفراوانکردنی پێگە و دەستڕۆیشتوویی خۆی پێی ناوەتە قۆناغێکی نوێ و دەتوانێت کارەساتی گەورەشی بە دواوە بێت. بە تایبەت ئەوەی کە حکومەتی تورکیا لەم ڕۆژانەدا سەرقاڵی باشترکردنی پەیوەندییەکانی خۆیە لە گەڵ هەر سێ ڕژێمی سعوودیە، میسر و ئیسرائیل.\nئەفغانستان تورکیا سوریا عێراق\nفەرماندەی سوپای ئەشرەف غەنی: حامد کارزای ویستی دەسەڵات کۆنترۆڵکراو بکاتەوە، بەڵام رێگریم لێکرد!\nئەفغانستان یادی ئیمام خومەینی بەرز نرخاند! + وێنەکان\nتورکیا سەدان پەنابەری ئەفغانیی دیپۆرت کرد\nدیپلۆماسی ئەمریکا لە ئەفغانستان چالاک کرا!\nنەتەوە یەکگرتووەکان: ئەبوعاقلە لەلایەن هێزەکانی ئیسرائیلەوە کوژراوە


دۆزگه‌رییا تركیێ: ته‌ندروستییا ئاپۆ پڕ باشه، ئه‌و نه‌مرییه - دارکا مازی\nدۆزگه‌رییا تركیێ: ته‌ندروستییا ئاپۆ پڕ باشه، ئه‌و نه‌مرییه\nدۆزگه‌رییا ده‌وله‌تا تركیێ راگه‌هاند؛ عه‌بدوللا ئۆجالان رێبه‌رێ زیندانكری یێ په‌كه‌كێ ل ئیمرالیێ یه، ته‌ندروستییا وی پر باشه، ئه‌و ساخه و نه‌مرییه.\nل رۆژێن رابووری هات ئیدیعا كرن كو ئاپۆ د زیندانێ دا مرییه و ده‌وله‌تا ترك مرنا وی راناگه‌هینیت، ئه‌ڤ یێك ب ئاوایه‌كی له‌زگین و به‌رفره‌هـ د سۆسیال مه‌دیایا تركیێ دا هات پارڤه‌كرن و نیقاش ل سه‌ر گوڕ ببوو.\nپاش ڤێ ئیدیعایێ، پارێزه‌رێن ئۆجالان ژ بۆ هه‌ڤدیتنا وی سه‌ردانا دۆزگه‌رییا ده‌وله‌تێ كرن و خواستن كو ئۆجالان ببینن، پارێزه‌ران ژ دۆزگه‌ریێ را گۆت: ته‌ك رێیا كو ئه‌م پشتراست ببن كو ئۆجالان دژیانێ دا مایه، هه‌ڤدیتنا راسته راسته.\nد ڤێ ده‌ربارێ دا، دۆزگه‌رییا گشتی یا پارێزگه‌ها بۆرسایێ داخویانی پارڤه‌كر و تێدا ئه‌شكه‌ره كر، عه‌بدوللا ئۆجالان رێبه‌رێ زیندان كری یێ په‌كه‌كێ د زیندانا ئیمرالیێ دا یه و ته‌ندروستییا وی پر باشه، نووچه‌یێ وه‌فاتا وی تو گرێدانه‌كا وێ ب راستیێ ڤه نینه.\nدۆزگه‌ریێ ده‌ست نیشان كر، ل رۆژێن رابووری ئاگاهی ل سۆسیال مه‌دیایێ هاتن ئیعلان كرن كو ئۆجالان وه‌فات كرییه، لێ به‌لێ ئه‌ڤ یێك ده‌ره‌وه و ئۆجالان نه‌مرییه.\nهێژای گۆتنێ یه، عه‌بدوللا ئۆجالان ل 15ی شوباتا سالا 1999ێ ژ هێلا دوله‌تا تركیێ ڤه هات ده‌سته‌سه‌ر كرن، هێژان ئه‌و د باله‌فرێ دا بوو وه‌ختا ژ ئه‌فسه‌رێن ئیسخباراتێ را گۆتی: «ئه‌ز ئاماده‌مه خزمه‌تێ بكه‌م»، پشتره و دیه‌كه‌م روونشتنا مه‌حكه‌مێ دا داخوازا عه‌فۆیێ ژ دایكێن عه‌سكه‌رێن ترك كر ئه‌و عه‌سكه‌رێن ب ده‌ستێ گه‌ریلایان هاتینه قه‌تل كرن و پشتره ژ دادوه‌ر را گۆت: «دایكا من تركه، ئه‌ز ژ تركیێ حه‌ز دكه‌م، هه‌گه‌ر هوون ده‌رفه‌تێ بده‌ن، ئه‌ز ئاماده‌مه خزمه‌تا ده‌وله‌تێ بكم».\nرێخستنا په‌كه‌كێ هه‌یا نها ژی ژ بۆ ڤه‌شارتنا و گوهه‌رتنا ڤان ئاخافتنێن ئاپۆ هه‌ولێن مه‌زن دده‌ت، لێ به‌لێ ئه‌ڤ یێك ژ ده‌ستێ وان ده‌ركه‌تییه و ئێدی هه‌ر كورده‌ك باش دزانیت كانێ ئاپۆ چ روو ره‌شییه‌ك ژ بۆ خوه و رێخستنا خوه ل همبه‌ری دادوه‌رێ ترك تۆمار كر.


وەزارەتی بەرگریی ئەمریکا بە هاوبەشی کۆمپانیایەکی ئەمریکی دروستکردنی فڕۆکەیەکی نوێی پێشکەوتووی ڕاگەیاند.\nکۆمپانیای “سیرا”ی سەربازیی ئەمریکی بۆ خزمەتگوزارییە هونەرییەکانی فڕۆکەوانی دروستکردنی فڕۆکەیەکی نوێی بەناوی “5GAT” بۆ هێزە ئاسمانییەکانی سوپای ئەمریکا ڕاگەیاند کە لە جیلی پێنجەمی فڕۆکە شەڕکەرەکانە.\nفڕۆکەکە لەجۆری فڕۆکەی بێ فرۆکەوانە و ڕۆژی 13ی کانونی دووەمی 2020، یەکەمین تاقیکردنەوەی بەچاودێری وەزارەتی بەرگری پێکراوە و چەندین ساڵ کاری لەسەر کراوە بۆ ئەوەی پێشکەوتوترین سیستەمی بۆ دابین بکرێت.\nتا ئێستا بە تەواوەتی کۆمپانیا ئەمریکییەکە تایبەتمەندییەکانی فڕۆکەکەی بڵاونەکردووەتەوە بەڵام باسی لەوەکردووە، “ئەم فڕۆکە نوێیە شێوەی نزیکە لە فڕۆکەی T-38 تالۆنی ئەمریکی بەڵام زۆر لەو پێشکەوتوترە خێراییەکەی زیاترە لە خێرایی دەنگ”.\nنرخی ئەم فڕۆکەیە نزیکەی 10 ملیۆن دۆلارە و کۆمەڵێک تایبەتمەندی زۆری تێدایە و فڕۆکەکە بو هەردوو بواری چاودێریکردنی نهێنی و شەڕکردن بەکاردێت و بۆ مەودایەکی زۆر بەرز دەبێتەوە و لەساڵی 2006ەوە تاوەکو ساڵی 2017 کاری لەسەر کراوە بۆ پێشخستنی فرۆکەکە و تاوەکو کۆتایی ساڵی ڕابردووش هەوڵدراوە ژمارەی فڕۆکەکان زیاد بکرێت.\nفڕۆکەکە لەتوانایدایە موشەکی بالیستی و زەمین بە زەمین هەڵبگرێت. درێژییەکەی 12.2 مەترە و درێژی باڵەکانی 7.3 مەتر و کێشەکەشی 4 هەزار و 350 کیلۆگرامە و پەیکەری فڕۆکەکە لەکاربۆن دروستکراوە و لەسەدا 95%ی کاربۆنە.\nبڕیارە لەماوەیەکی نزیکدا بخرێتە خزمەتی وەزارەتی بەرگری ئەمریکاوە.\n19:01 پێنج شه‌ممه 02 نیسان 2020\n09:45 پێنج شه‌ممه 26 ئادار 2020\n10:19 دوو شه‌ممه 30 ئادار 2020


کوریای باکوور: ئامانجی گه‌یشتن به هاوسه‌نگی هێز له به‌رامبه‌ر ئه‌مه‌ریکا دایه\nکیم جۆنگ ئون، ڕيبه‌ری کۆریای باکور دەڵێت ئامانجی کۆتایی وڵاته‌که‌ی گه‌یشتن به هاوسه‌نگی هێز له‌گه‌ڵ ولایه‌ته یه‌کگرتوه‌کانه.\nئاژانسی حکوومه‌تی هه‌واڵنێری کۆریای باکور ده‌مه‌و به‌یانی ڕۆژی شه‌ممه له زاری ڕێبه‌ری ئه‌م وڵاته‌وه وتی که ئامانجی ڕاسته‌قینه‌ی کۆریای باکور، گه‌یشتن به هاوسه‌نگیەکی ڕاسته‌قینه‌ی هێز له‌گه‌ڵ وڵایەتە یەکگرتوەکانە تا به‌رپرسانی ئه‌م وڵاته چی تر نه‌وێرن باسی ڕێگه‌چاره‌ی سه‌ربازی بۆ ڕووبه‌رو بونه‌وه له‌گه‌ڵ کۆریای باکور بکه‌ن.\nکاتژمێرێک دوای بڵاو بوونه‌وه‌ی ئه‌م هه‌واڵه،باڵوێزی چین له ئه‌مه‌ریکا جه‌ختی له‌سه‌ر ئه‌وه کردەوه که وڵاته‌که‌ی هیچ کاتێک کۆریای باکور وه‌ک ده‌سه‌ڵاتێکی ناوه‌کی به فه‌رمی ناناسێت.\nئه‌مه‌ریکا ئێشتا به فه‌رمی کاردانه‌وه‌ی به قسه نوێیه‌کانی کیم جۆنگ ئون نیشان نه‌داوه. پێشتر ئه‌نجوومه‌نی ئاسایشی نه‌ته‌وه یه‌کگرتوه‌کان تاقیکردنه‌وه‌ی مووشکی ڕۆژی هه‌ینی ئه‌م وڵاته‌ی سه‌رکۆنه کرد و له کاردانه‌وه به تاقیکردنه‌وه‌ی ناوه‌کی دوو حه‌ووتوی پێشی کۆریای باکور گه‌مارۆکانی له سه‌ر ئه‌م وڵاته زیاتر کرد.\nکیم جۆنگ ئون، ڕێبه‌ری گه‌نجی کۆریای باکور دەڵێت وڵاته‌که‌ی سه‌ره ڕای گه‌مارۆ دژواره‌کان، توانیویه‌تی به ئامانجه‌کانی به‌رنامه‌ی ناوه‌کی خۆی زۆر نزیک بێته‌وه و به‌ڵێنیدا ئه‌م به‌رنامه‌یه تا کۆتایی درێژه پێبدات.\nئه‌م وتانه له تلوێزیۆنی فه‌رمی کۆریای باکوره‌وه و له زاری ڕێبه‌ره‌که‌ی و چه‌ند کاتژمێرێک دوای ئه‌وه‌ی بڵاوکرایه‌وه که نوێترین تاقیکردنه‌وه‌ی مووشکی کۆریای باکور ئه‌نجامدرا. ئه‌م مووشه‌که بالستیکه مامناوه‌نده ڕۆژی هه‌ینی به ئاسمانی باکوری ژاپۆنه‌وه تێپه‌ر بوو.


لای ئێوەش سەیرە؟\nسامان سابوونچی 29/06/2020 - 21:43 وتار\nساڵانی هەشتاکان کاتێک لە ئیتاڵیا دەمخوێند، ئەو دەمە پارتی سۆسیالیست دەسەڵاتی گرتە دەست و بێتینۆ کراکسی سەرۆک وەزیرانی ئیتالیا بوو، لە عێراقیش سەدام حسێنێک و حزبی بەعس حوکمڕان بوون، هاوڕێیەکی ئیتاڵیم بەردەوام بابەتێکی دووبارە دەکردەوە و دەیگوت فەیلەسووفێکی سۆڤیەتی (بێ ئەوەی ناوی بهێنێت) دەڵێت: ”کاتێک کەسانێک بیانەوێت ژیان لە خەڵک هەراسان بکەن، سەرەتا دەست بە بوختانکردن بۆ دەروبەری خۆیان دەکەن، دوای ماوەیەک شەرم نامێنێت تێیاندا و پەل دەهاوێژن بۆ بۆختانی گەورەتر و دەکەونە رەخنەی دەسەڵات، هەر ئەو کەسانە لەژێر سایەی ئەو دەسەڵاتە دەخۆن و دەکەن. ئەو کەسانە سەرەتا شەرمیان نامێنێت، دواتر کەرامەتیان هەراج دەکەن، دەکەونە بەر دیدی خەڵک و ئاسان دەکڕدرێن، کە هزر و وشەکانی دەمیان فرۆشت، کەسایەتی لەدەست دەدەن، کە کەسایەتیان لەدەست دا شتی لەو گرنگتر بەلایانەوە كە رەوشت و ئاكارە بەهایەکی ئەوتۆی نامێنێت، کە ئەویش نەما هیچ گەڕانەوەیەک نامێنێت جگە لە ریسوابوون“.\nدوای ئەو هەموو ساڵەو پێشکەوتنی دونیا لە هەموو بوارەکان و دروستبوونی میدیای زۆر، رۆژانە لە سۆشیال میدیا زۆرترین بوختان و پانترین شەقامی قسەکردن و ئەوەی دەبێت نەوترێت دەوترێت، بەتایبەتی لە فەیسبووک دەبیستین و دەبینین. جا تۆ دیقەتی ئەو هەموو بابەتە سەیرانە بدە، بزانە هاوڕێ ئیتالیەکم راستی نەدەوت؟\nبەڕاستی سەیرە! ئەندامی سەرکردایەتیی پارتێکی گەورە و گران، وەک خەڵک گلەیی دەکات و دەڵێت با بڕۆینەوە ماڵەوە و هیچمان پێناکرێت و لێی دانیشین (دەبێت مەبەستی کەرەنتینەکردن بێت؟) خۆ ئەوە ئەندامانی خوارەوە بیاننووسیایە رەخنەبارانیان دەکرد و بە سەنگەر گواستنەوە خەتاباریان دەکردن، خۆی لێ دەبوورێنێت کەچی سەرچاوەی کێشەکان خۆیانن.\nئاخر چۆن سەیر نییە! پەرلەمانتار پارێزبەندیی لەسەر هەڵدەگیرێت، کەچی لە پێشتر زیاتر قسەی بۆ دێت و بوختانی زیاتر ئاراستە دەکات؟ شەرمیش لە ڕابردووی ناکات! چۆن بۆتان سەیر نییە! ئاخر لە چ دنیایەکدا ڕووی داوە، لە هزر و کاری تێرۆریستیەوە بۆ پەرلەمانتار و بوختان و بە دڵی خۆی نووسین و داوای ھەڵوەشاندنەوەی قەوارەی ھەرێمی کوردستان، دەبێت ئەو مافە بە خۆی بدات لەبەرئەوەی لە بنەڕەتدا دەبوو ڕێگەی پێنەدرێت بەربژێر بکرێت بۆ پەرلەمان.\nچۆن سەیر نییە! چەندین ساڵە هەرچی باس هەیە، تا ئاستی کردنە مەرجی بەشداریی حکوومەت کە چاکسازی بکرێت و ئیتر نادادپەروەری بەسە، کەچی لەگەڵ بڕیاردانی چاکسازی دەرفەت نادەن حکوومەت هەناسەیەک بدات و دەست بە چاکسازی بکات، هەر رۆژە و کێشەیەکی بۆ دروست دەکرێت. جگە لە داعش و پەنابەری و ڤایرۆسی کۆرۆنا، بەزمی دوو ئیدارەیی و بەهەرێمکردنی سلێمانی تا بەزاندنی هێڵی سووری هەڵوەشاندنەوەی قەوارەی هەرێم و تەنانەت هەڵوەشاندنەوەی حکوومەتیش.\nهەرە سەیر و سەمەرەکە! خۆی بە سەرۆکی جوڵانەوە دەزانێت و چۆن لە هەناسەیەکدا کرا بە ملیۆنێر و دوای چەند ساڵێکیش ملیۆنان دۆلار قەرزاری خەڵک حکوومەتیش بوو. هەر خۆی ئەو خەیاڵەی بۆ خۆی دروست کرد (یان دەوروبەر خستیانە سەر ئەو خەیاڵەی) دەتوانێت لەنێو كارەساتی كۆرۆنادا خۆپیشاندان بکات و پێگەی حزبەكانی دەسەڵات لەق بکات و بە قسە بازاڕییەکانی حکوومەت بڕووخێنێت و نەجاتی بێت لە قەرزەکان، هەرچەند راویان نا بەڵام دوای چی؟ ئەو زۆریی تووشبوانی ڤایرۆسی کۆرۆنای لە ئەستۆیدایە و ئێستەش خۆی قایم کردووە.\nلە چ دنیایەک و وڵاتێک هەیە و بووە و دەبێت، پەرلەمانتارێکی كورد لە بەغداوە کە بە حیساب نێردەی خەڵکە بۆ پەرلەمان، بڵێت ئەوەی لەدەستم بێت درێخی ناکەم بۆ باسکردن و راگرتنی بودجە بۆ هەرێمی کوردستان، لەبری داکۆکیکردن لە مافی رەوای خەڵک! ئەمانە رقی ناخی رەشی خۆیان لە ناوەندێک هەڵدەڕێژن، کە تێناگەن بۆ لەوێن و دەبێت چی بکەن.\nئەرێ سەیر نییە بەلاتانەوە! كەسێك یاریدەدەری پرۆفیسۆر و دکتۆر و مامۆستای زانکۆ بێت، کەچی رێ بە خۆی بدات باسی سیاسەت بکات و بەناوی میللەتەوە نامە بۆ سەرۆکوەزیرانی عێراق بنووسێت و داوای کەمکردنەوەی دەسەڵاتی حکوومەتی هەرێم بکات! سەیرە وا نییە؟ مامۆستای زانکۆت پێ بڵێن و شەرم لە خۆت نەکەیت و نەزانیت کە نابێت ئەو نامەیە بەناوی خەڵکەوە بنووسیت، لەبەر ئەوەی تۆ مامۆستای گرووپێکیت (خۆزگەم بەخۆیان نەبێت) تەنانەت ناتوانیت بەناوی ئەوانیشەوە قسە بکەیت بەڵکوو تەنیا دەبێت زانیاریان پێبدەیت.\nتا بنووسیت کۆتایی نایەت، چۆن کەسانێک هەن بەردەوامن لە خەڵەتاندن و چەواشەکاریی خەڵکی ماندووی هەرێمی كوردستان و ئەوەی ئەوان بەو خەڵکەی دەکەن هێشتا ڤایرۆسی کۆرۆنا رووی ئەوەی نییە بیکات.


اسامی همکاران برگزیدە طراح برتر درس نگارش و برگزیدگان المپیاد داستان کوتاە استانی\n بە استناد نامەی شمارەی٥٨۰۰/۱۲۷۹۷ـ/۴۰۷۲ـ ۱۱ـ ۳ـ۱۳۹٨ ادارەکل آموزش و پرورش استان کردستان اسامی همکاران برگزیدە طراح برتر درس نگارش و برگزیدگان المپیاد داستان کوتاە استانی کە در مجموعەی داستان های هشت استان در کتابی به نام "فصلی از زاگرس" چاپ شده است. بخشی از کتاب به داستان های منتخب کوردی و فارسی استان اختصاص داده شده است. درضمن در میان داستان های کوتاە برگزیدە داستان #دڵپاکی مامەڵەن "اثر آقای #همایون محمدنژاد از مریوان ،نیز وجود دارد.\nمنبع خبر:وبسایت سلام پاوه\nطبقه بندی: فرهنگی و هنری، اجتماعی، ادبیات/شعر، اخبار، تاریخ، زوانی هه‌ورامی، جفرافیا، شهرها و روستاهای هورامان، ده‌گاو زاوه‌ری/روستای دز‌آور، تصاویرومناظرطبیعی وتاریخی، نوشتارهای همایون محمدنژاد، هومایون موحەممەدنژاد، کۆڵه‌داستانه‌و هه‌ورامی،\nبرچسب ها:هه‌ورامان‌هانه‌به‌رچه‌م-کتابخانه‌هورامان،یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-تخت-ژاورود-پاوه-نوسودـ نودشه (نۆتشه)زرده-پریان-رێژاو(ریجاب)-شریف‌آباد-زاغه-کندوله-گەورەجوـ ته‌وێڵێ-بیاره-ساور-نودیجه-هه‌ڵه‌بجه-خۆرماڵ-مریوان-سروآباد-کرمانشاه-کردستان-دالانی زاوەرـ سنندج-چهارقلعه‌عبدالملکی(زاغمرز-زینوند-حسین‌آباد-امیرآباد)هورامی های شمال ایران)عکس-شبک-سنجارـ باجلان-کاکه‌یی-یارسان-ساور-نودیجه-زازا-زازاکی-قلعه قروه-چورژی-هومایون موحه‌ممه‌دنژادـ سه‌فه‌ره‌کێ گالیوێری ـ وه‌سیه‌ت په‌ی مه‌زهه‌ری ـ یانەوخەما،اسامی همکاران برگزیدە طراح برتر درس نگارش و برگزیدگان المپیاد داستان کوتاە استانی،\nنوشته شده در تاریخ دوشنبه 13 خرداد 1398 توسط همایون محمدنژاد\nقاچاخی:کاکە کوورش یووسفی\n#قاچاخی:کاکە کوورش یووسفی\nتاتە ڕۆ چکۆنە پێسەو هەلچا هۆرتەقێ! ؟ دەی وەڵڵا بلوو سەروو سیروانی وشک بۆ. خاسیش ئانەنە ڕووەو ئەودەسی مد٘یا. با وێم یاونوو پاڵوو کەڵەکەکێ وێم شارووە.\nیاد٘ش بە خێر وەختوو وێش چن کەڕەتێ چێگەنە چەمەشاریکێلێما کەردێ بۆ، وێما دلێ قڕۆڵوو وەزانە، پاڵوو کەڵەکانە، لاو پەڕچینوو مڵکانە شارتەبۆوە. چن ئی مڵکێما گەلەشێر کەردێ با. وەشڵەیم پا وەختەیە، نە خەفەتوو زەڕی وەرێنی، نە خەفەتوو بیەی و نەبیەی، نە ورکەو پارێزناو زوانیت بێ، نە خەموو ژیوگای و ژیوارگای.تەنیا خەفەتت ئانە بێ ڕەفێقەکێت زووتەر بزیارە، تو نەزانی کۆ لوێنێ. تووتە ڕاوە لوێنێ؟ توپ قاڕن لوێنێ؟دەی خو پێسەو ئیسەیە نەبێ هەر زاڕۆڵێوی یاوی گووشیێوش دەسەو بۆ بتاوۆ ڕەفێقەکاش بێزۆوە. خود٘ا برا زوو لوا ئەجوم هیزی بێ، دەورانوو زاڕۆڵەیی وەشتەرین دەورانوو ژیوایا.\nئینێچە لوێ بیێنێ پەی پازگای و گۆڕەشا گمە کەردێ ڕزگارم بیەبێ. بێ کرچە گەزائیلەکەی بەرێنی پەی تەوێڵێ. ئا داماگێچە چێش کەرا، مەجبوورێنێ. ئاد٘یچێ حەز نمەکەرا پی نیمەشەوەنە چێگەنە با و چەمەڕاو ئێمە مانا کەرا. ئەگەر کۆڕێ دەسەڵات دارا بیێنێ ، یا پارتیشا بیێ و پاڵاچەکەشا دیواخانەنە بیێ،ئیسە یاگێوە ڕەحەتەو بێ دەردیسەرەنە سەروازیەکەیشا دێنێ سەر. یا خۆ بە هەزار پەڵپێ و فێڵێ مەعافێ کریێنێ.\nئەی دنیا! تووکێت شنیا ،پی نیمەشەوەنە بە تەرس و لەرز و دڵەتەپێ مشیۆ نان بەر باری. ئیسە فرەو هامعەمراو من ئینێ وەرمی شیرینەنە، هەزار جورە وەرمێ وەشێ و تاڵێ وینا،هەر نمەزانا قەرزاری چێشا؟ نەداری چێشا؟هەر چننە هەنێچ بارودۆخشا جە من خرابتەرا وئاواتەوازێ ژیواو منشانە ،شوکرانەو خود٘ای بۆ،خود٘ا چینەیە خرابتەر نارۆ وەرەو. وەس نیا ئینەیچە هەن،ئەگەر قاچاخی نەبۆ چێش کەروو ، هەڕەو کۆگەی کەروو سەرەرە؟ دەس ئەو کێ بازوەرە پەی دوێ قەرانا؟ بە کام دەسمایە هەرمانێوە کەروو،کام ئێدارەو کام کارخانەنە مەرزیۆرە؟\nبە هەزار زەحمەت و نەداری و دوورەوەڵاتی تا لیسانسەکەم گێرت، تەماد٘ار بێنی یاگێوەنە گنوو سەروو کاری ئیسە من بە هەرحاڵ ئی ئا رەفێقێمێ کە فەوقەلیسانسشا گێرتەن، چێش ،ئاد٘یچێ خەریکێ کوڵبەری و قاچاخیەنێ.\nچن ڕوێ چەی وەڵتەر مامۆ حەمەی وات:با چن گاوێ و چن سەرێ مەیێت پەی پسانوو دوەکوتی وەیشا کەرە. چەنی ژەنکێم باسم کەرد. واتش: وازم چەنە بارە، ئەرەجیام پرادوم پەی مسانی ئی کارە ڕێک نمەگنۆ.مەکەرەم وێژەنوو دەموو ژەنا. وەرگەو تانە و تەشەراشا نمەگێروو. هەرچیم کەرد و کوشام دەردەش نەواردە.\nزرمەو پەیەکا نزیکتەر بیەو، دڵم کەوت ترپە ترپ ،خود٘ا نەوینام بەشکووم تەماشەو تەڵانەکاو واری نەکەرا. شوکروو خود٘ای مانگەشەو نیەنە. ئۆخەیچ خاس بی لوێوە ڕووەو پازگای.ئاد٘یچی وەروو وێشارە بۆڵنای بۆڵنێنێ. خود٘ا خەجاڵەتتا کەرۆ، کارتا نیا، هەرمانەتا نیەنە، پەی ڕاپۆرت دایتا. خۆ کەسما نەد٘ی؟\nبا مدروو تا بلاوە. دەبەکا گێروو کۆڵێ. تەڵانەکانە هۆر وەزوو.بلوو سەروو جوەکێ لابلای گنوو ڕا.چەنی قازانجوو ئی جارەیەو چن ڕوا چەی وەڵتەری چێش کەروو خاسا؟ چێش پسانوو؟کام قەرزی بار کەروو؟\nپاسە دیارا ئێشەویچ نەگیریانی. ئی باروومیچە ڕەد٘ کەروو ئێتر سەروازێ چاولای نمەیا. بە دەنگوو ئیست تکان نخور یاگو وێمەنە وشک بیانی.یەرێ نەفەرێ ئی لاو ئەو لامەنە سەوزێ بیێ.\nطبقه بندی: فرهنگی و هنری، ادبیات/شعر، زوانی هه‌ورامی، ده‌گاو زاوه‌ری/روستای دز‌آور، کۆڵه‌داستانه‌و هه‌ورامی، کوورش یوسفی(ئاریا)،\nبرچسب ها:هه‌ورامان‌هانه‌به‌رچه‌م-کتابخانه‌هورامان،یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-تخت-ژاورود-پاوه-نوسودـ نودشه (نۆتشه)زرده-پریان-رێژاو(ریجاب)-شریف‌آباد-زاغه-کندوله-گەورەجوـ ته‌وێڵێ-بیاره-ساور-نودیجه-هه‌ڵه‌بجه-خۆرماڵ-مریوان-سروآباد-کرمانشاه-کردستان-دالانی زاوەرـ سنندج-چهارقلعه‌عبدالملکی(زاغمرز-زینوند-حسین‌آباد-امیرآباد)هورامی های شمال ایران)عکس-شبک-سنجارـ باجلان-کاکه‌یی-یارسان-ساور-نودیجه-زازا-زازاکی-قلعه قروه-چورژی-هومایون موحه‌ممه‌دنژادـ سه‌فه‌ره‌کێ گالیوێری ـ وه‌سیه‌ت په‌ی مه‌زهه‌ری ـ یانەوخەما،قاچاخی:کاکە کوورش یووسفی،\nنوشته شده در تاریخ جمعه 20 اردیبهشت 1398 توسط همایون محمدنژاد\nساڵێو تەڵاقوو تاتەو فەتەی کەوتەبێ!/کاکەوەڵی فەتاحی\nساڵێو تەڵاقوو تاتەو فەتەی کەوتە بێ!/کاکەوەڵی فەتاحی\nطبقه بندی: فرهنگی و هنری، ادبیات/شعر، زوانی هه‌ورامی، کۆڵه‌داستانه‌و هه‌ورامی، وەلی فەتاحی،\nبرچسب ها:هه‌ورامان‌هانه‌به‌رچه‌م-کتابخانه‌هورامان،یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-تخت-ژاورود-پاوه-نوسودـ نودشه (نۆتشه)زرده-پریان-رێژاو(ریجاب)-شریف‌آباد-زاغه-کندوله-گەورەجوـ ته‌وێڵێ-بیاره-ساور-نودیجه-هه‌ڵه‌بجه-خۆرماڵ-مریوان-سروآباد-کرمانشاه-کردستان-دالانی زاوەرـ سنندج-چهارقلعه‌عبدالملکی(زاغمرز-زینوند-حسین‌آباد-امیرآباد)هورامی های شمال ایران)عکس-شبک-سنجارـ باجلان-کاکه‌یی-یارسان-ساور-نودیجه-زازا-زازاکی-قلعه قروه-چورژی-هومایون موحه‌ممه‌دنژادـ سه‌فه‌ره‌کێ گالیوێری ـ وه‌سیه‌ت په‌ی مه‌زهه‌ری ـ یانەوخەما،ساڵێو تەڵاقوو تاتەو فەتەی کەوتەبێ!/کاکەوەڵی فەتاحی،\nنوشته شده در تاریخ سه شنبه 17 اردیبهشت 1398 توسط همایون محمدنژاد


ئەشێ ئەمە سەرگروشتەیەکى میللى بێ. هەرچۆنێبێ، نابێ ئیمە وابزانین کە جۆرێک ئاژەل، هەر لەبەرئەوەى ناوى (گا)یە، ئیتر مێشک لەکەللەیدا نیە و هیچ لەسیاسەت نازانێ. نەخێر، گاش ئەلف و بێیەکى سیاسەت ئەزانێ، باپێشى بوترێ سیاسەتى گایانە، یابوترێ فەلسەفەى سیاسەتەکەى تەنیا لەئابووریى ورگدا چڕبۆتەوە. خۆ هەرگا وانیە، مرۆڤگەلێکى زۆریش هەن کە هەموو دیاردەکان و زۆرانبازییەکانى ژیان ئەبەستنەوە بەناکۆکى چینایەتییەوە کەلەئەنجامدا فەلسەفەى ئەم جۆرە بیرۆکانەش هەر بەلاى ئابووریى ورگدا ئەشکێتەوە! ئنجا نابێ واشبزانین گا ئاژەلێکى دەستەپاچەیە. راستە ناتوانێ گۆڵەگەنمێک وەبەربێنێ بەڵام ئەتوانێ گێرەشێوێنى لەبێستانێکدا بکات. یائەگەر بەلەسەببێ، گەلێ زیانى لێبکەوێتەوە. ئەوە سەربارى هاربوونەکەى گاى ئسپانى!\nلەبارەى رەنگەوە، گا چەند جۆرێ رەنگى هەیە: رەش، دێز، بەڵەک، زەرد، سەوز، بەڵام سەوزى قەرسیلى نا. سەوزێکى مەیلەو زەرد کە ئەکرێ (بۆز) یشى پێبوترێ. ئەم گا بۆزەش لەپیتاندنى گاى دێز و گاى زەردەوە پەیدا ئەبێ، بۆیە کرۆمۆسۆمى دێزگەرایى زۆرەو ئەمیش وەک کەرى دێز تۆپێنى خۆى و مردنى خاوەنەکەى، یا هاورەگەزەکەى خۆى ئەوێ.\nلەتەویلەیەکدا، گایەکى زەرد و گایەکى بۆر، هەندێ جار بەئاشتى و هەندێ جار بەشەر، لرفیان لەئالیکێکى زۆرى ناوتەویلەکە ئەدا. بەلام لەبێبەختیاندا، گایەکى رەشیان لێپەیدابوو کەهەم بەشێک لەتەویلەکەى لیداگیرکردن، هەم بوو بە هاوبەشى ئالیکەکەیان. بۆڕەى ئەم گارەشە بەجۆرێ بوو کە دراوسیکانیشى هەراسانکردبوو. خۆیشى ئەوەندە زلە و بەهێزبوو کەبە هەردوکیان لە وێزەى نەئەهاتن، تەنانەت گورگیش بەتەنیا پێینەئەوێرا، بۆیە زەردەو بۆزە، بەپێى ریکەوتنامەیەکى ستراتیجى، ناکۆکییەکانیان وەلاوە ناو کلکیان لەگەل گورگە بۆرێکدا گرێدا. ئیتر وەک ئەوترێ: شیوەنى لایەنێک بۆ لایەنێکیتر شاییە، گورگە بۆر لەدرزى ئەو ناکۆکیانەوە هەلى زیرینى بۆ خواردنى هەرسێکیان دەسکەوت، بەلام بەپاى پیلان و بەسیاسەتێکى گورگانە، نەک گایانە.\nگورگە بۆر پێیوتن: ئێوە ئەملا و ئەولاى ئەو گارەشە چارەگرانە شەرەنگێزەم بۆ بگرن و جووڵەى لێببرن، ئەگەر بۆشتانکرا ئابڵووقەى ئابووریى لەسەر دابنێن تا تەواو برسى ئەبێ، ئەوسا من لەدواوە ورگى ئەدڕم و ئیتر سەروەریى تەویلەکە ئەگەڕێتەوە بۆ ئێوە.\nهەروایانکرد و گارەشیان لەکۆڵبوەوە. بەلام خۆپەرستى و چاوچنۆکى، رێکەوتنامە ستراتیجییەکەیانى هەڵوەشاندەوە و سیاسەتى گایانە هەریەکەیانى بەجۆرێک کرد بەئەڵقە لە گوێى گورگە بۆ. پلانى دوەمى گورگە بۆریش ئەوبوو کە بەهاوکاریى گا بۆز، گا زەرد لەناوبەرێ و سەروەریى تەویلەکە بەتەنیا بۆ گا بۆز بمێنێتەوە. لەسەر ئەم پلانە، رێکەوتن و گابۆز بەوە دڵى خۆى ئەدایەوە کەلەسیاسەتى گایانەدا، هاورەگەزیى هەمیشەیى نیە، بەلکو بەرژەوەندیى هەمیشەیى هەیە. بەوجۆرە گازەردیش فت. ئیتر کەبۆ جارى سێیەم گورگە بۆر خۆیکردەوە بەتەویلەکەدا، گا بۆز قەڵەمى ئەژنۆى شکا و بەبێ هیچ بەرگرییەک ئەمیش بوو بەقوربانى سیاسەتى گایانە.


مەتا 11 | KSS الكتاب المقدس | YouVersion\n4عیساش لە وەڵامدا پێی فەرموون: «بڕۆن، ئەوەی دەیبیستن و دەیبینن بە یەحیای ڕابگەیەنن: 5کوێر دەبینێت، شەل دەڕوات، گەڕوگول پاک دەبێتەوە، کەڕ دەبیستێت، مردوو هەڵدەستێتەوە و هەژار مزگێنی پێدەدرێت#11:5 مەبەست لە هاتنی مەسیحە وەک ڕزگارکەر، بڕوانە لۆقا 4:18.. 6خۆزگە دەخوازرێ بەوەی گومانم لێ ناکات.»\nئەوەی ڕێگات بۆ ئامادە دەکات.]#11:10 مەلاخی 3:1\n11ڕاستیتان پێ دەڵێم: لەنێو ئەوانەی لە ژن لەدایک بوون، کەس لە یەحیای لەئاوهەڵکێش پایەبەرزتر نییە، بەڵام بچووکترینی ئەوەی لە شانشینی ئاسمانە لەو پایەبەرزترە. 12لە ڕۆژانی یەحیای لەئاوهەڵکێشەوە هەتا ئێستا شانشینی ئاسمان بە هێز تێدەکۆشێت، تێکۆشەرانیش دەستی پێوەدەگرن#11:12 بڕوانە لۆقا 16:16.، 13چونکە هەموو پێغەمبەران و تەورات، هەتا هاتنی یەحیا پێشبینییان کردووە. 14ئەگەر دەتانەوێ پەسەندی بکەن، ئەم یەحیایە ئەو ئەلیاسەیە کە خەریکە بێت#11:14 بڕوانە مەلاخی 4:5، پێش هاتنی ڕۆژی لێپرسینەوە ئەلیاس دێتەوە.. 15ئەوەی گوێی هەیە، با ببیستێت!\n20ئینجا عیسا دەستی کرد بە سەرزەنشتکردنی ئەو شارانە کە زۆربەی پەرجووەکانی تێیاندا ئەنجام دابوو، چونکە تۆبەیان نەکردبوو. 21«قوڕبەسەرت، ئەی شاری خورازین! قوڕبەسەرت، ئەی بێت‌سەیدا! چونکە ئەو پەرجووانەی لەنێو ئێوەدا کران، ئەگەر لە سور و سەیدا بکرایە، ئەوا هەر زوو خەڵکەکەی بە جلوبەرگی گوش#11:21 لە کاتی ماتەمگێڕان و تۆبەکردندا جلوبەرگی لە گوش دروستکراویان لەبەرکردووە کە ئەزیەتی پێستیانی داوە. و لەناو خۆڵەمێشدا تۆبەیان دەکرد. 22بەڵام پێتان دەڵێم: لە ڕۆژی لێپرسینەوەدا سزای سور و سەیدا سووکتر دەبێت لەوەی بۆ ئێوەیە. 23تۆش ئەی کەفەرناحوم، ئایا بۆ ئاسمان بەرز دەکرێیتەوە؟ نەخێر، تۆ بۆ جیهانی مردووان#11:23 یۆنانی: هادیس: لە ئەندێشە یۆنانییەکان شوێنی ڕۆحی مردووانە لەدوای مردن و بەر لە حوکمدانی یەکجارەکی. بەرامبەر شیۆلی پەیمانی کۆنە. بڕوانە پەیدابوون 37:35. دەچیتە خوارەوە، چونکە ئەگەر ئەو پەرجووانەی کە لەنێو تۆدا کرا لە سەدۆمدا بکرابووایە، ئەوا تاکو ئەمڕۆ دەمایەوە. 24بەڵام پێتان دەڵێم: لە ڕۆژی لێپرسینەوەدا سزای خاکی سەدۆم لە هی تۆ سووکتر دەبێت.»


دەسەڵاتدارانی چین هەرزوو توانییان منداڵێكی ساوای یەك رۆژە لە دەستی رفێنەرەكەی رزگاربكەن و بەدایكی خۆی شاد بكەنەوە.\nئەم هەواڵە رۆژنامەی "گویزۆ ئیربان"ی چینی بڵاویكردوەتەوە و ئاماژەی بەوەكردوە، ژنێك لە هەرێمی كویچۆی باشوری وڵاتەكەیان، خۆی كردوە بە پەرستیار و منداڵێكی ساوای یەك رۆژەی لە نەخۆشخانەی هەرێمەكەیان رفاندوە.\nچیرۆكەكە كاتێك دەستیپێكردوە، كە باوكی منداڵە ساواكە زانیویەتی منداڵە كچەكەی لەلای هاوسەرە خەوتوەكەیەوە نییە لە بەشی منداڵبونی نەخۆشخانەكە، بۆیە بە زوویی پەرستیارەكان ئاگاداردەكاتەوە و پرسیاری منداڵەكەی دەكات.\nدوای ئەوەی دەزانرێت ستافی نەخۆشخانەكە دەستكاری منداڵەكەیان نەكردوە، دەستبەجێ پۆلیس ئاگاداردەكرێتەوە و پێداچونەوە بە كامێرای چاودێری نەخۆشخانەكە دەستپێدەكەن.\nلە كامێرایەكەوە بۆیان دەردەكەوێت ژنێك لەدەرەوەی نەخۆشخانەكە بە جلوبەرگی پەرستیاری و دەموچاوی داپۆشراوەوە چۆتە ژورەوە و پاش گەیشتنی بە ژووری دایك و منداڵە ساواكە، بە پەلە منداڵەكە هەڵدەگرێت و دەچێتەدەرەوە.\nپۆلیس پاش بەدواداچون توانیویەتی ژنەكە دەستگیربكەن و منداڵەكەشیان وەرگرتوە و پاش ئەنجامدانی پشكنینی پزیشكی دەركەوتوە دۆخی تەندروستی ساواكە باشە.\nبەگوێرەی یاسای چین هەر كەسێك بازرگانی بە مرۆڤەوە بكات، ئەوا بۆ ماوەی 10 ساڵ زیندانی دەكرێت، رفاندنی منداڵیش لە چین بە تاوانێكی كۆمەڵایەتی مەترسیدار هەژمار دەكرێت، سیاسییەكانیش داوا دەكەن سزایەكی تایبەت و توند بۆ ئەو بابەتە دابڕێژرێت تا سنورێك بۆ بڵاوبونەوەی دابنرێت.


چاوپۆشی، جەوھەری کێشەکان\nیەکەم ھۆکار کاتێک کەسێکی باڵادەست و بەرپرس ئەوە دەکات لێپرسینەوەی لێناکرێت، کەسانی تریش کە نزیکن لەو بەرپرسە یان ھاوبیری ئەون ھەمان کار دەکەنەوە.\nئەگەر بلێین بۆچی؟ چونکە لە نەستی مرۆڤەکە دەسەپێت، بەڵام ئەگەر ئەوە لەسەرەوە بەرەو خوارە لێپرسینەوەی لەگەڵ کراوەو یاسا سەروەر بوو، ئەوا ووردە ووردە بەرەو چاکی دەڕوات. بەھەمان شێوەش بۆ یاسا سەروەرنەبوونیش بۆ ئەو کەسانە ئەوە ڕوودەدات و کاریگەری خراپ و خراپترینەکەی لە دوورمەودا دەردەکەوێت.\nدووەم ھۆکار کاتێک کەسێک ڕووبەڕووی توندوتیژی یان ھەر شتێکی لەو شێوەیە دەبێتەوە ئەو کەسە یان بڵێین ئەو مرۆڤە ھەمان شت بەسەر کەسی تر دا دەکاتەوە. زۆر جاریش کەسە نزیکەکانیەتی.\nسێیەم ھۆکار لە چاوپۆشی کردن و خۆشویستیدا ئەمە ڕوو دەدات.\nنموونەش کاتێک دایک دەمرێت پیاوەکە ژنی تر دەھێنێت ئەو ژنە ئەگەر خراپبوو لەگەڵ زڕ منداڵەکانی، ئاوا ھۆکارێک ئەو چاوپۆشی و خۆشویستنەی پیاوەکە دروستی دەکات، جا بەھەر ھۆکارێک چاوپۆشی لێبکات.\nچوارەمیش کەسانی تر یان بڵێین زۆر ئەو چاوپۆشییانە بە ئاشکرا باس ناکرێن، یانی چونکە ئەمەش ھۆکارێکی گرنگە ئەگەر زۆر باس بکرێن و زۆر ئاشکرا بکرێن کەسانی تریش لە ترسی شتی وا کاری وا ناکەن.\nپێنجەم ھۆکار ھەم پەیوەندی بەیاسای لێبوردنی گشتییەوە ھەیە ھەمیش کاتێک کەسێک خاوەن نفوز لەنێو کۆمەڵگا بەھۆی خزم خزمێنە و شتی تر چارەسەر دەکات ئەمەش وا دەکات کەسانی تر پێشوەختە دەزانن بەھۆی ئەمەوە ترسی نەبێت بۆیە کاری خراپییەکان دەکات.\nشەشەم ھۆکار کۆمەڵگاکانی ڕۆژھەڵاتی و ھی ئێمەش خاوەن دنیابینیەکی دیموکراسی و ھۆشیاری نین، بۆیە ئەمە لە ھەموو شوێنێک ڕوودەدات کاتێک لێدانێک ئاشکرا دەبێ یان دەبینین دەبێ بزانین ھەزاران لێدانی تریش ھەیە شاراوەیە لەبەر ھەندێک ھۆکار ئاشکرا نەکراوە.\nحەوتەم ھۆکاریش بەھۆی ھەلەتێگەیشتن لەنێوان کەسەکان ڕوودەدات.\nھەشتەم ھۆکاریش وا دەزانین بە چاوپۆشی چارەسەر دەکرێت و کۆنترۆڵ دەکرێت، بەڵام لەڕووی دەروونی و مرۆڤناسییەوە کێشەکە ئالۆزتر دەکات، نەک کۆتایی بە کێشەکە بھێنێت.\nنۆیەم کاتێک تۆ لەنێو خێزانەکەت توندوتیژیت و لێت قبوڵ دەکەن وامەزانە کەسانی تریش ھەمان ڕەفتار و کرداری خراپت لێ قبول دەکەن.\nئەمەش ھۆکارێکی ترە، دەیەم ھۆکار. کاتێک مرۆڤی ڕۆژھەڵاتی و ھی ئێمە دەزانن کەسێک لاوازە یان دوورە لە کێشە ئەوا کەسانی بەھێزتر و خاوەن پشت و پەنا\nپشت و پەناکە دەچێتە نەستی لەجیاتی کاری چاکی پێبکات کاری خراپی پێدەکات.


ترەمپ: ناچار نین لە عێراق دا بمێنینەوە - SAHAR KURDISH (Sorani)\nترەمپ: ناچار نین لە عێراق دا بمێنینەوە\nئاب 21, 2020 02:17 Asia/Tehran\nسەرۆک کۆماری ئەمریکا لە دیدار لەگەڵ سەرۆک وەزیرانی عێراق وتی: ناچار نین لە عێراق بین و دەتوانین بەجێی بھێڵین.\n«دۆناڵد ترەمپ» ڕۆژی پێنج شەممە لە دیدار لەگەڵ «مستەفا کازمی» سەرۆک وەزیرانی عێراق وتیشی: کاتێک کە ھاتمە کۆشکی سپییەوە داعش بە خێرایی خەریکی داگیرکردنی ناوچەگەلێکی بەربڵاوی کۆشکی عێراق و سووریا بوو، بەڵام لە ئێستادا لە سەداسەدی ئەو ناوچانە ڕامانماڵیون. بەڵام داستییەکەی دەوڵەتی ئوباما زۆر بە لاوازی جوڵایەوە، ئێستا ئێمە ھاوکاریی عێراق دەکەین و عێراقییەکان لە دۆلارە ناوازەکەی ئەمریکا کەڵک وەردەگرن کە ھێزمەند ترین دراڤی جیھانە.\nسەرۆک کۆماری ئەمریکا بە ڕاگەیاندنی ئەمەی کە ھەمووان دەزانن کە ئێمە گەورەترین ھێزی سەربازیی جیھانمان ھەیە و ئەگەر کەسێک زەبرمان لێ بوەشێنێ، زۆر قورستر وەڵامی دەدەینەوە، وتیشی: لەم بوارەدا عێراقیش لە ھەر شوێنێکدا پێویستی کرد بێت گەلێک یارمەتیی داوین، بە نیازین زۆر خێرا لە عێراق بچینە دەرەوە، ئێمە چاوەڕوانی ئەو ڕۆژەین و ناچار نین لە عێراق دا بمێنینەوە. بە ھیواشین کە عێراقییەکان بتوانن بەرەڤانی لە خۆیان بکەن، ھەر چۆن ساڵانی ڕابردووش ئەو کارەیان کردووە.\nترەمپ لە بارەی کوردانی عێراقیشەوە وتی: کورد لە خەباتی دژی داعش یارمەتیی باشی داین، لە ئێستادا پەیوەندییەکی باشمان لەگەڵ کورددا ھەیەو ھەڵس و کەوتی ئێمەش لەگەڵیاندا زۆر باش بووە.\nسەرۆک کۆماری ئەمریکا سەبارەت بە میلیشیاکان لە عێراقیش ڕایگەیاند: عێراق وڵاتێکی دیکەیەو بۆخۆی سەرۆک وەزیران و دەوڵەتی ھەیە، ئێمە بۆ ماوەیەکی زۆر لە عێراق دا بووینە، نامەوێ بڵێم ئەرێ پێویست بوو لەوێ بین یان نا، بەڵام پێم وانییە بیرۆکەیەکی باش بووبێت.\nترەمپ وتیشی: من لەو سەردەمەدا شارومەندێکی ئاسایی بووم و کەس گوێی لە قسەکانم نەدەگرت، بەڵام ھەر ئەو کاتەش ھەڵوێستی خۆم ڕوون کردبووەوە،لە ئێستادا دەمانەوێ لە عێراق بکشێینەوە و ئەم کارەش لە کورتەماوەدا دەکەین. پەیوەندیی ئێمە لەگەڵ عێراق گەلێک باشە، ئێمە گرێبەستی نەوتیی گەورەمان ھەبووە، کۆمپانیاکانی ئێمە پەیمانی نەوتیی گەورە گرێ دەدەن، ئێمە بە ھیواین لە وڵاتێک کە بۆخۆی دەتوانێ بەرەڤانی لەخۆی بکات بچینە دەرەوە.\nسکاڵای ڕەش پێستەکانی ویلایەتی «میشیگان»ی ئەمریکا دژی ترەمپ\nنەیجیریا.. هێرش بۆ سەر مزگەوتێک پێنج کوژراو و 40 بریندارى لێکەوتەوە\nترەمپ کۆنفرانسی جی 20ی بە ناتەواوی جێهێشت و ڕۆیشت بۆ یاری گۆڵف


چاوپێکەوتنێک لەگەڵ ''د. کوردۆ عەلی''دا.\n- بەشی دووەم (کۆتایی) -\nئەم چاوپێکەوتنە، بۆیەکەم جار بەر لە زیاتر لە ٢٠ ساڵ پێش ئێستا لە گۆڤاری خوێندکاری کورد دا بڵاوکراوەتەوە. گۆڤاری ناوبراو،بەهۆی کەم دەرامەتییەوە بە تیراژێکی کەم دەردەچوو و بڵاودەکرایەوە. لەم سۆنگەیەوە باوەڕم وایە بەشێکی زۆری خوێنەری کورد و بگرە دۆستانی کاک کوردۆش چاویان پێنەکەوتووە. بۆ یادی ئەم ساڵی کۆچی دوایی گیانی پاک و مێژووی پڕ لە تێکۆشان و خزمەتی وشەی کوردیی هاوبیر کوردۆ (١٩٥٠ ـ ٢٠١٦)، بەچاکم زانی جارێکی تر بێ هەڵە و کەمووکوڕی تایپی بکەمەوە و پێشکەش بە ئێوەی ئازیزی بکەم. چاوپێکەوتنەکە تێروتەسەلە و لەگەلێ ڕەهەندی مێژوویی و سیاسی و ڕۆشنبیرییەوە و تیشکێکی هەمەلایەن دەخاتە سەر کۆمەڵێ بابەت و باسی جۆراوجۆر.\nهەڵۆ محەمەد ١٤/١٢/٢٠١٨ بەرلین.\n١٠ - ھونەری وەرگێڕان ھونەرێکی بەرز و زەحمەتە. بەڕێزتان بەوەرگێڕانی سەرکەوتووانەی کۆمەڵێک بەرھەم، کتێبخانەی ژیکەڵەی کوردیتان دەوڵەمەند کردووە. دەمانەوێت بزانین ئەو مەرجانەی پێویستە لە وەرگێڕاندا ھەبن چین؟ چۆن بابەت بۆ وەرگێڕان ھەڵدەبژێرن؟ چ ڕێچکەیەک لە وەرگێڕاندا دەگرنە بەر؟.\nبەبڕوای من مەرجی یەکەم بۆ وەرگێڕان توانا و مەیل و ئارەزوویەکی ئاشقانەیە، کە بەھەوڵی بەردەوام و بێ پسانەوە، بەخۆڕاھێنان، گەشە و شکۆفە دەکات و تیفتیفە دەدرێ. لەتەک ئەوەدا، زانینی تەواوی ھەردوو زمانەکە و پەیبردن بەگشت کەلێن و قوژبنەکانیان و شارەزاییەکی قووڵ لەبواری ئیدیۆم وقسەی نەستەق و پەندی پێشینانیاندا، یەکێکە لە مەرج و پێویستییە ھەرە گرنگەکان، دەنا وەرگێڕ دەکەوێتە ھەڵەی زۆر زەق و خەوشدارەوە و چێژ و پێز لە دەقەکە دەبڕێت و گەلەکجار واتاشی دەشێوێنێت.\nبە قەناعەتی من ، زمان نیوەی نووسینە، بۆیە زۆر گرنگە وەرگێڕ بە زمانێکی ڕەوان و پاراو، دەقەکە وەرگێڕێت، زمانێکی شیرینی وا، کە سەرنجی خوێنەر ڕاکێشێت و بۆ خوێندنەوەی پەلکێشی کات. زمانێک بێت، خوێنەروا ھەست بکات کە ئەودەقە لە بنچینەدا ھەر بەو زمانە نوسراوە.\nھەرجار کە « داغستانی من » دەخوێنمەوە، لەبەرخۆوە دەڵێم ئەمەیان گوڵی دیوی یەکەمی فەرشەکەیە. لەخۆوە بیرم بۆ وەی دەچێت کە لە پێشدا مامۆستای ھێژا و بەھرەمەند ، کاکە عەزیز گەردی وەریگێڕابێت، ئەوجا ڕەسووڵی حەمزەتۆف نووسیبێتی. من لەو باوەڕەدام گەر حەمزاتۆف خۆی کورد بایە و بە کوردی نووسیبای، ھێندە شیرین و پڕچێژ بۆی دانەدەڕێژدرا.\nئەفسانەی چیای ئاگرین و قەڵای دمدم و شاکارەکانی دیکەی مامۆستای ھێژا شوکور مستەفا و سیاحەتنامەکەی مامۆستای دلۆڤان سەعید ناکام و شەرەفنامەکەی رەوانشاد ھەژاری موکریانی و گەلەک شاکاری دیکەمان ھەن سەرتۆپ و نموونەی ھەرەبەرزی وەرگێڕانی بەپێز وپڕچێژ و سەرکەوتووی کوردیین و کتێبخانەی قشتەڵەی ھەژارانەمان، بەوانەوە ئاوەدانن و دەبێت ھەموو خاوەن ویژدانێک شانازییان پێوە بکات.\nبۆ بەشی دووەمی پرسیارەکەتان، کە دەفەرموون : چۆن بابەت بۆ وەرگێڕان ھەڵدەبژێرن؟ دەبێت ڕەپ وڕاست بڵێم: من بابەتەکە ھەڵنابژێرم، بەڵکە بابەتەکە خۆی خۆی دەسەپێنێت و ھەڵمدەپێچێت بیکەمە کوردیی. ھەرچی بەھەر زمانێک دەخوێنمەوە و سوود و چێژێکی لێوەرگرم، حەزدەکەم دەمودەست تەرجەمەیکەم، تا خوێنەری تینوو و تامەزرۆی کوردیش لەو چێژ و خۆشییە بێبەش نەبێت.\nشارەزایانی بواری ھونەری وەرگێڕان، چوار شێواز دەستنیشان دەکەن:\n١- وەرگێڕانی وشە بە وشە.\n٢- وەرگێڕانی ڕستە بە ڕستە.\n٣- وەرگێڕانی دەقاودەق.\n٤- وەرگێڕانی واتا بە واتا.\nوشەی ئەنتی لەزمانی کوردیدا واتایەکی دزێوی پێبڕاوە، زێتر بەواتای دوژمنایەتی لێکدەدرێتەوە نەک دژایەتی کە مانای راستەقینەی خۆیەتی ئەوەش داھێنانێکی مارکسیانەی کوردانەیە تا دژەکانیانی پێ بەچەترسێن و دەمکوتکرێن و کەس پڕکێشی ئەوەنەکات ڕەخنە لەو بیر و بزووتنەووە پیرۆزە بگرێت. دەنا دژایەتی بەقەڵەم و دەم لە سنووری ململانێیەکی ئیدیۆلۆژیی ڕەوا و ڕاستگۆیانەدا مەترسی و زیانی بۆ پەزەکانی کەس نییە تەنھا بۆ ئەوانە نەبێت کە گووتنی ڕاستی و پەردەھەڵماڵین لەسەر درۆ و دەلەسە ماڵیان کاولدەکرێت.\nئەوان دەیانویست گشت لە گشتمان بەھبەھ بۆ پاشایەکی لندۆزەری ڕووت و قووت بکەین و بڵێین نامەخوا کە پۆشتە و پەرداخە و ئای کەجلکەکانی شیک و جوانە! من بۆخۆم لە کتێبی ئاشی چی و باراشی چی؟ دا کە لە وەرامی گوتارێکی کاک بەھادین نووری دا نووسیومە ئاشکرا و ڕەپ و ڕەوان گوتوومە: دژم؛ وەلێ دوژمن نییم. بەڵێ دژی گشت جۆرە دیکتاتۆرێتی و ملھوڕی و بێدادیی و خوێنڕێژیی و چاوگەی درۆ و دەلەسەیەکم من گەر لەسەر نووسین و گوتارەکانم لەقەبی ئەنتی مارکسیم پێوە بلکێنن ئەوا بەشەرەفێکی گەورەی دەزانم و وەک میدالیای سەرسنگ و بەرۆکی (کۆنە جەنگاوەران)ی دەبینم ئەوانەی عارەب بە المحاربین القدما نێویان دەبات. ھەر لە ڕاستیشدا کراوینەتە جەنگاوەری کۆن ئەوەتا ئێستا مارکسپەرستەکانی کورد حەپولکی ئێمەمانان نادەن ئەوەی دە پازدە ساڵێک لەمەوبەر ئێمە دەمانگووت و پێی تاوانباردەکراین و لەسەری نەفرەتمان لێدەکرا تازەبەتازە بەخیرێ خۆیان ھەستدەکەن کەزۆربەی ڕاست بووە و کەمیشمان گووتووە. یانی مەودای جوداوازی و بڕکردنی بیرمان لایەنی کەم دەپازدەساڵێکە بۆیە ھەڵپەیانە بەپەلە تۆڵەی دەپازەساڵ تەمەن و بیری قەتیسماو و جەڕاویان بکەنەوە ئەوەتا ئەوڕۆ بەتەنکە شەرمێکەوە کۆنە گوتەکانی ئێمە دەجوونەوە و بەنرخی نوێش پێمان دەفرۆشنەوە.\nجگەلەوە ئەگەر ئێمە تەنھا ئەنتی مارکسی بین ئەوا ئەوان خۆیان ئەنتی ھەموو چشتێکن ئەنتی چین و ئەنتی دین و ئەنتی پاک و ئەنتی چاک و ئەنتی بیر و ئەنتی ژیر و ھەتا گەلەکجار ئەنتی خۆشیانن.\nلەبەرئەوە دەربەستی ئەو جۆرە ناوونەتۆرانە نیم و بەڵکە شانازییشی پێوە دەکەم کە بەر لە دەپازەدەساڵ وەک ئەورۆی ئەمان بیرمکردۆتەوە وێراویشمە زار بکەمەوە و چی بەڕاست دەزانم بیڵێم.\nجارێ بەرلەوەی وەرامی پرسیارەکەتان بدەمەوە، بە پێویستی دەزانم ئەوەتان عەرزبکەم کە زاراوەکانی چەپ و پێشکەوتنخواز و شۆڕشگێڕ و گشت ئەو قسە پڕباق و بریقانە لەسایەی سەری مارکسپەرستەکانەوە، هێندە سووک و چرووک و بێتام و بێڕەونەق بوون، کە بە بیستنیان مرۆ لەشی دادەهێزرێت و نێویانی لا دەبێزرێت، چونکە تاوان بەرامبەر بەو زاراوانە کراوان و هێند سووکایەتییان پێکراوە، کەڵکیان لێبڕڕاوە و پووکێنراونەتەوە، قەت لە جێی خۆیاندا بەکارنەهێنراون و بە نای ناهەق پێچەوانەکراونەتەوە، کراونەتە خەسڵەتی شتێک کە بۆی ناشێن و دەگەڵ یەکدیدا ناگونجێن.\n١٥ ـ نووسەرێکی بێگانە پێناسەی خۆی لە هەندەران ئاوها دەکات:" من درەختێکم لق و پۆپ و گەڵام شین بووە، وەلێ ڕەگ و ڕیشەم بەم خاکەوە نییە".تۆش ساڵانێکی زۆرە پەڕیدەی هەندەران بوویت،تاراوگە بۆ تۆ چ دەبەخشێت و چ کاریگەرییەکی لەسەرت هەیە؟\n١٦ـ هیچ بیرەوەری و یادگارێکی ڕۆحیت لەگەڵ یادی شەهیدانی وەک کاکە فەتاح ئاغا و فەرهاد خەفاف و مولازم حەمە شەوقی و کاکە جەلالی حاجی حسین و مولازم کەریم و کاک ئازاد مستەفادا هەیە،بتهەژێنن و بۆمان بگێڕیتەوە؟\n١٨ـ لە تاقیکردنەوەی تاراوگەتانەوە چ پێشنیازێک بۆ خوێنەران دەکەن، لە بارێکدا وەک ئاگادارین وا بۆ چەند ساڵێک دەچێت هەوڵی گەڕانەوەی هێجگاریی بۆ وڵات دەدەن؟\nپێشنیاز و تکام لە گشت کوردێک ئەوەیە کە لەو هەل و دەرفەتەی ئەوروپایان سوود وەرگرن، هیچ نەبێت کەمەکێک لە ئەزموونی دێموکراسێتی و ئازایی و ئازادیی بیری ئەوروپا فێر ببن و لە ژیانی ڕۆژانەی خۆیان دا پێڕەویی بکەن و خۆیان لەو تەنگەتیلکەیی و تاقم تاقمێنە و پەرتپەرتی و لەتلەتییە دوورەپەرێز بگرن و نەبنە بەشێک لێی. بە بڕوای من، ئێمە بە هەڵە و لنگەوقووچ لە شۆڕش و شۆڕشگێڕێتی گەیشتووین، پێمان وایە شۆڕشگێڕ کەسێکە کە دەکوژێت، خوێندەڕێژێت، لەش دەنێژێت، لێ لە ڕاستیدا شۆڕشگێڕیی هەڵوێستە، ڕەفتار و ئامڕاز و ئامانجە، مەبەستە. شۆڕشگێڕ ئەو کەسەیە کە بارێکی کەچ و خراپ ڕاست دەکاتەوە و گۆڕانکارییەکی بنەرەتیی و بنجیی چاکی تێدا ئەنجام دەدات. بۆیە بەلای منەوە شۆڕشگێڕی ڕاستەقینە ئەو کەسەیە کە بەر لە هەر شت، لە خۆیدا و ئەوجا لە کۆمەڵگەدا گۆڕانکاریی چاک دەهێنێتە دی. ئەو کەسە شۆڕشگێڕە کە ڕاستگۆیانە و ئازایانە پێ لە هەڵە و پەڵەی خۆی دەنێت، ڕێز لە ڕاوبۆچوونی بەرامبەرەکەی دەگرێت و ئەوەی ڕاستە لێی دەسەلمێنێت. بەهیوام گشت کوردێک تا ئەو مەودایە و بەو پێ و دانگە شۆڕشگێڕ بێت.\n٢٠ـ بار و زروفی ئێستای کوردستان چۆن هەڵدەسەنگێنن؟ کام داهاتووتان بۆ لەبەرچاو گرتووە؟\nپەشێو گوتەنی، وەرە ئەو برسێتی و دوژمنایەتی و چەکە زۆرە ببەرە وڵاتێکی پێشکەتووی وەک سویسرا و سوێدەوە، جا پاش ساڵێک حاڵی میللەتەکانیان دەبینیینەوە. گیان بەوەیە لە کوردستانی ئەوڕۆدا، خەڵکە بە حورمەتە کوردپەروەرەکە، نەبوو و برسییە، دەنا گەر پێچەوانەی ئەوە بایە، وەزعەکە هێجگار شپرزەتر دەبوو. ئالەو بارودۆخەدا، دەبێت چاوەڕوانی چ پاشەڕۆژێک بکەین؟\nسەرچاوە: گۆڤاری خوێندکاری کوردی، ڕێکخراوی خوێندکارانی سۆسیالیستی کوردە لە ئەوروپا ـ سۆکسە، ژمارە ٢٤ـ٢٥ ی گەڵاڕێزانی ٢٦٠٩/١٩٩٧.\nبەشی یەکەم: www.emrro.com/cawpekewtneklegeldkurdo.htm


📅 00-06-1933 رێکەوت و رووداو (کڕۆنۆلۆژیا)\n- نووسینی نامیلکەیەک لەلایەن ئەسیرییەوە، لەسەر ژیا [ زۆرتر... 👁] ✖ ✖ ✖ 0 0 ✔ 66% ✍ هـ.ب. 30-8-2010 11:20:01\n📅 12-07-1975 رێکەوت و رووداو (کڕۆنۆلۆژیا)\n- کۆچی دوایی شێخ مورادی زەنگنە. [ زۆرتر... 👁] ✖ ✖ ✖ 0 0 ✔ 66% ✍ هـ.ب. 30-8-2010 11:20:35\n📅 13-01-1910 رێکەوت و رووداو (کڕۆنۆلۆژیا)\n- کۆچی دوایی هۆزانەوان شێخ رەزای تاڵەبانی؟. [ زۆرتر... 👁] ✖ ✖ ✖ 0 0 ✔ 66% ✍ هـ.ب. 30-8-2010 11:19:32\n📅 1680 رێکەوت و رووداو (کڕۆنۆلۆژیا)\n- لەدایکبوونی هۆزانەوان میر ئەحمەد بەگی زەنگنە. - [ زۆرتر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:24\n📅 1750 رێکەوت و رووداو (کڕۆنۆلۆژیا)\n👁 ئەم بابەتە 7,313 جار بینراوە\n- فەرمانڕەوایی کەریم خانی زەند لەسەر تەختی ئێران. [ زۆرتر... 👁] ✖ ✖ ✖ 0 0 ✔ 92% ✍ هـ.ب. 30-8-2010 11:19:25\n📅 18-06-1962 رێکەوت و رووداو (کڕۆنۆلۆژیا)\n👁 ئەم بابەتە 11,900 جار بینراوە\n- کۆچی دوایی هۆزانەوانی کورد ئەسیری لە کەرکوک، کە [ زۆرتر... 👁] ✖ ✖ ✖ 0 1 ✔ 78% ✍ هـ.ب. 30-8-2010 11:20:17\n📅 1840 رێکەوت و رووداو (کڕۆنۆلۆژیا)\n- ئەم ساڵ و ساڵی داهاتوو: گەشتی ئۆژن فلاندن بۆ کور [ زۆرتر... 👁] ✖ ✖ ✖ 0 0 ✔ 84% ✍ هـ.ب. 30-8-2010 11:19:28


چەند خاڵێكی گرنگ بۆ سەركەوتنی قوتابی لە تاقیکردنەوەکانی كۆتایی ساڵدا\nڕاپۆرت 23/06/2022 - 16:08 فرسەت سەید شکور\nبۆ ئەوەی لە خوێندن سەرکەوتوو بیت، پێویستیت بە دوو شتە:\nیەکەم: خۆت بناسیت.\nدووەم: هونەری سەعیکردن بزانیت.\n١- خۆناسین: واتە ناسینی مێشک و تواناکانی مێشکت.\nخۆقبووڵکــردن بــەو شــێوەیەی کــە هەیــت، واتــە خــۆ بە کــەم نەزانین و دیاریکردنی ئامانج و بڕوا بەخۆبوون و تێڕوانینت بەرامبەر بە خۆت باش بێت.\n٢- هونەری سەعیکردن:\nبۆ ئەوەی خوێندێکی باش بكەیت، ئەم خاڵانە جێبەجێ بکە:\n١ - خــۆت بــۆ خوێنــدن ئامادە بکــە، واتــە کە دەســت بە خوێنــدن دەکەیــت، بیــر و خەیاڵــت تەنیــا لای خوێنــدن بێــت و مێشــکت ئاڵـۆز نەبێـت و بەوپـەڕی ئامادەباشـییەوە دەست بە خوێنـدن بکە.\n٢- باشــرین شــێوازی خوێنــدن لە ژوورێکدایــە، کە شــتی ســەرنجڕاکێشــی تێدا نەبێــت و بە دانیشــتن لەســەر کورســی و مێــز بخوێنیــت باشترە.\n٣- بۆ ئـەوەی مێشـکت ماندوو نەبێـت، باشـرە ۲٥ خولـەک بخوێنیـت و پێنج خولـەک پشـوو وەربگریـت.\n٤- دوورکـەوە لەو شـتانەی کاتـت لێ دەبەن، وەک مۆبایـل و تیڤـی و هاوڕێـی خـراپ.\n٥ - لابردنــی ئەو شــتانەی هەستیاریی دروســت دەکەن، وەک لەبەرکردنــی جلوبەرگــی تەنــک و ســاردی و گەرمــی و پەرشــوبڵاویی ژوورەکــەت.\n٦- خەیـاڵکـردن بـۆ داهاتوویەکـی بـاش و بیرکردنـەوەی گەشـبینانە لە هەمـوو شـتەکان.\n٧- بەکارهێنانــی ئــەوەی ئەیخوێنیــت، چونکــە هەر شــتێکت بـەکار هێنـا، لەبیـرت ناچێتەوە. بۆ نموونە، باسکردنی ئەو بابەتـەی ئەیخوێنیــت بۆ خــۆت لەبــەر ئاوێنــە، یــان بــۆ هاوڕێکانت، ئەگەر بە کۆمەڵ خوێندنتان.\n٨- بۆ ئــەوەی توانــای ســەعیکردنت بــاش بێــت، پێویســتە وزەی دەماریـت کامل بێـت.\nبۆ ئەمـەش پێویسـتە لـە دوو شـت دوور بیـت:\nیەکەم: زۆر قسەکردن و زۆر بڵێیی.\nبۆ ئەوەی وزەی دەمارەکانت بەهێز بێت، (خەوتن) زۆر گرنگە.\n٩- تەنیــا یــەک هۆیەلــی خوێنــدن بــەکار بهێنــە، بۆئــەوەی ماددەکانــی خوێندنــت لــێ تێکــەڵ نەبێــت.\n١٠- کات بەفیـڕۆ مـەدە و سـوود لـە کات وەربگـرە، ئەگەر خشـتەی وانـەخوێندنـت هەبێـت زۆر بـاشترە.\nخواردن و کاریگەرییەکانی لەسەر خوێندن\nخواردنێـک نییـە ئەگـەر بەشـێوەیەکی تەندروسـت بەکار بێـت و ســوودی نەبێــت، بــەڵام لە کاتــی تاقیکردنــەوەكاندا، دەبێــت قوتابــی ئــاگاداری خــۆی بێــت و هەندێــک خــواردن هەیــە لێیــان دوور بکەوێتــەوە و هەندێــک ڕێنوێنی پەیڕەو بــکات، بــۆ نموونە:\n- واباشترە لـەبری سێ ژەمـی قـورس، پێنج بـۆ شەش ژەمـی سـووک بخۆیـت.\n- بــۆ ئــەوەی ئاســتی شــەکری خوێنــت هاوســەنگ بکەیــت و گەدەشــت قــورس نەبێــت،\nلـە مـاوەی تاقیکردنـەوەدا لە شـیرینی و شـەکری دەسـتکرد دوور\nبکـەوە، یـان کەمیـان بکەوە.\n- لـەم ماوەیـەدا لـە کاربۆهیدراتیـش دوور بکەوە، بـەڵام ئــەو خواردنانــە بخۆ، کــە پڕۆتیـنیـان تێدایــە، وەکــو گۆشــت و ماسـی و مریشـک و هێلکـە، شـیر.\n- تەنیـا لەکاتـی برسـییەتیدا نـان بخـۆ، نـەک ئەو کاتانـەی، کـە لـە خوێنـدن بێزاریـت، زۆبـەی قوتابیـیان هـەر کـە بێزار بـوون دەسـت دەكەن بە شــیرینی و میــوە خــواردن، ئــەوە بزانــە کــە زۆر خــواردن لەشـت قـورس دەکات و چالاکیی مێشکیشـت کەمتر دەبێتـەوە.\nئـەوەت لەبیـر بێـت، کـە ٪ ٨٥ی مێشـک ئـاوە، بۆیـە کافاییـن کــەم بکــەوە و لەبــری ئــەوە ئــاو زۆر بخــۆوە، چونکــە ئــاو وادەکات، کــە مێشــک باشـتـر کار بــکات و کارەبــای مێشکیش\nزیــاد دەکات و توانــای وەبیرهێنــاوە ئاســانتر دەکات.\nخواردنــەوە گازی و تەنانــەت شــەربەتی رسوشــتیش مەخــۆوە، چونکــە ئەمانــە پــڕن لە شــەکر و وزەیەکــی کاتیــت دەدەنــێ. بێ گومـان ئەمـە مانـای ئـەوە نییـە، کـە خـۆت لە برسـان بکوژیـت، بەڵکــوو هەندێــک خواردنیــش هەن، کــە دەبێــت لە کاتــی تاقیکردنــەوەکان بیانخۆیــت، چونکــە مێشــک بەهێز دەکــەن، وەک:\n- چــەرەزات: فســتەق و بــاوی و گوێــز، کــە بڕێکــی زۆری ترشــەڵۆکی چەوریـیـان تێدایــە و مێشــک زۆر چــالاک دەکــەن.\n- سێو: خواردنــی یــەک ســێو ڕۆژانــە ئەنجامــی زۆر باشــی دەبێــت.\n- شــوکولاتەی ڕەش: ئــەم جــۆرە شــوکولاتە هاتوچــۆی خوێــن بــۆ مێشــک ئاســانتر دەکات و مێشــک چــالاک دەکەن.\n- ئـەو خواردنانـەی کاربۆهیدراتیـان تێدایـە: وەکـو سـپاگێتی و نـان، دەبـێ بـە بڕێکـی کـەم بخورێـن.\n- تــوو و گێــاس و شــاتوو و تووتــڕک و تــرێ: ئەمانــە هەموویــان\nڕێگاکانی فڕێدانی ترس لە قورسی بابەتەکان\n١- بەکارھێنانی (ماجیک)ی رەنگاوڕەنــگ، بۆ نموونە: ڕەنگــی ســوور بــۆ مێــژوو بێــت لــە کتێبەکــەت. زەرد بــۆ نووســینەکان. ســەوز بــۆ نــاوی ئــەو کەســانەی، کــە نامانەوێــت\nبیرمــان بچنـەوە. ئەمــە تەنیــا بــۆ جوانــی و سەرنجڕاکێشــان نییــە، لەھەمانکاتــدا کارئاســانیمان بــۆ دەکات، بــۆ گەڕانــەوە بــۆ زانیاریـیـەکان و پاراســتنیان.\n٢ - ھەوڵـدان بـۆ ئـەوەی گۆڕانـکاری دروسـت بکەیـت، بـۆ نموونە، سـەعیکردن بـەکۆمـەڵ، ھـەم لـە رۆتیـن رزگار دەبێـت، لەلایەکی دیکەشەوە، هەم دەبێتە ھــۆی ئــەوەی زانیــاریی زیاتــر وەربگریــت و ببەخشـیت.\n٣ - خـۆت ڕابھێنـە لەسەر ئەوەی، دوای تەواوکردنـی بەشـێک سـەیری فیلمێـک بکـەی، یـان لەگـەڵ ھاوڕێکانـت بچـۆرە دەرەوە یـان بـڕۆ لـەدەرەوە.\nنانێــک بخــۆ، یاخــود لــە باخەکــەی ماڵــەوە کەمێــک ھــەوا ھەڵمــژە، بــۆ ئەوەی دەروونــت بحەوێتــەوە و مانــدوو نەبیــت.\n٤ - بەکارھێنانـی کـورتکـراوە لەسـەر کاغـەزی رەنگاوڕەنـگ، ئەمـە سـوودی ھەیـە بـۆ رێکخسـتنی بەشـەکانی کتێـب.\n٥ - گوێگرتــن لــە (میوزیــک) ھۆکارێکــە بــۆ زیاتــر ســەرنجدان و چالاکبوونــی مێشــک تــا زیاتــر ســەعی بکەیــت.\n٦ - کاتێکــی بــاش تەرخــان بکــە بــۆ پشوو و خەوتــن و\nوازھێنـان لە مانـەوە تـا درەنگانـی شـەو، لە رووی زانستییشـەوە شەش تا هەشت کاتژمێــر رۆژانــە گرنگــە بخەویــت.\n٧ - بــە لیســتێک یان خشــتەیەک ھەوڵ بــدە کاتەکانــت بەپێــی گرنگیــی ماددەکانــی وانەکــە دابــەش بکەیــت.\n٨ - دروســتکردنی دیکۆرێکــی جــوان و گونجــاو بــۆ کتێبەکانت، هەوڵ بـدە ئـەو کتێبانـەی، کـە لەبەردەسـتتدان وێنـەی جــودا و نەخشــەی ڕەنــگاوڕەنگیــان بــۆ دابنێــی.\n٩- دانانــی ئامانجــی بچــووک، کــە ئەگــەری بەدیھاتنــی ھەبێــت، نــەک ئامانجــی گــەورە، کــە رەنگــە بەدیھێنانــی ئەســتەم بێــت، کــە ئەمــە دەبێتــە ھــۆی رووخانـی بیرکردنــەوەت.\n١٠ - ھەوڵ بـدە لەسـەر ھەندێـک کاغـەز ئـەو رسـتانە بنووسـیت، کـە ھانـت دەدەن، پاشـان ھەڵیبواسـیت.\nسەرچاوە: کتێبی چۆن لە تاقیکردنەوەکان سەرکەوتوو دەبیت؟


فیل و کەر؛ هێمای سەرەکی دوو حزبە سیاسییەکەی ئەمریکا\n28/10/2020 03:43 PM\nهەر کات لە ئەمریکا هەڵبژاردن دەکرێت وێنەی فیل و کەر لە رێکلامە سیاسییەکاندا دێنە بەر چاو. بەڵام ئەم وێنانە هێمای چین و پەیوەندی ئەمانە لەگەڵ سیاسەت چییە؟ لە ئەمریکا کەر هێمای دیموکراتەکان و فیل هێمای کۆمارییەکانە و لە ساڵی 1853ـەوە تا ئێستا سەرجەم سەرۆک‌کۆمارەکان سەر بەم دوو لایەنە بوون.\nدەگوترێ ئەو فیلەی هێمای کۆمارییەکانە یەکەم جار لە یەکێک لە رۆژنامەکانی "ئیلینۆی" ئەمریکا لە ماوەی کەمپینی هەڵبژاردنی "ئابراهام لینکۆڵن" لە ساڵی 1860ـدا بڵاو بووەوە و ئەگەر هەیە هێمای خۆڕاگری بێت.\nسەبارەت بە کەری دیموکراتەکانیش دەبێ بڵێین کە بەپێی لێدوانەکان یەکەم جار لە یەکێک لە کەمپینەکانی هەڵبژاردنی ساڵی 1828ـدا وێنەی ئەم ئاژەڵە بەکارهاتووە و پاش ئەمە "ئاندرۆ جاکسۆن" کە یەکێک لە بەربژێرەکانی حیزبی دیموکرات بوو، ئەم وێنەیەی لە پۆستری ریکلامەکانی خۆیدا بەکار هێنا. جاکسۆن یەکێک لە کەسایەتییە سەربازییە خۆشەویستەکان بوو (پاش سەرکەوتنەکانی لە شەڕی ساڵی 1812 و یەکەم شەڕی سمینۆل). ئەو لەم پەیوەندییەدا کەمپینێکی رێک خست بە دروشمی: لێگەڕێن با خەڵک حکومەت بکات.\nبەڵام دژبەرانی جاکسۆن هێرشیان کردە سەر و ئەویان بە پۆپۆلیست ناوزەد کرد و نازناوی "Jackass" یان پیاوی گەمژەیان لێنا. بەڵام جاکسۆن زۆری حەز بەم نازناوە دەکرد و کەری کە هێمای جۆرێک گەمژەیی بوو وەکوو هێمای کەمپینەکەی خۆی هەڵبژارد.\nلە 7ـی نۆڤەمبەری 1874ـدا "تۆماس نەست"ـی کاریکاتۆریستی ئەمریکی بە بڵاوکردنەوەی کاریکاتۆرێک کە وێنەی ئەم دوو ئاژەڵەی تێدا بوو، ئەم دوو ئاژەڵە بۆ هەمیشە بوون بە هێمای سەرەکی ئەم دوو حیزبە سیاسییە لە ئەمریکا.


به‌رنامه‌ی هه‌له‌و واشنتن تایبه‌ت ده‌بێت کۆنگره چاوه‌ڕوانکراوه‌که‌ی عێراقیـیه‌کان\nڕۆژی یه‌کشه‌ممه ئۆفیسی سه‌رۆکایه‌تی عێراق ڕایگه‌یاند که‌وا سه‌رۆک جه‌لال تاڵه‌بانی پاش ڕاوێژکردنی به نوری ئه‌لمالیکی سه‌رۆک وه‌زیر و ئوسامه ئه‌لنوجێفی سه‌رۆکی ئه‌نجومه‌نی نوێنه‌ران و هه‌روه‌ها سه‌رکرده و که‌سایه‌تیـیه سیاسیـیه‌کانی دیکه‌ی وڵاته‌که، بڕیاری داوه 5 ی مانگی چوار ده‌سـتنیشـان بکات بۆ سـازکردنی کۆنگره‌ی نیشـتیمانی عێراقیـیه‌کان.\nبه‌ڵام لیسـتی ئه‌لعێراقیـیه هه‌ر بۆ ڕۆژی دواتر بایکۆتی خۆی بۆ لیژنه‌ی ئاماده‌کاری کۆنگره‌که ڕاگه‌یاند و داوایکرد به‌ر له به‌سـتنی کۆنگره‌که بارودۆخێـکی سیاسی گونجاو بێته ئاراوه و ڕێـکه‌وتنـنامه‌ی هه‌ولێر به ته‌واوی جێبه‌جێ بکرێت.\nله لایه‌کی دیکه‌وه، ڕۆژی پـێـنجشه‌ممه نوری ئه‌لمالیکی له کۆنگره‌ی لوتکه‌یی وڵاتانی عه‌ره‌بدا له به‌غدا وتاری عێراقی پـێشـکه‌ش کرد و تیایدا باسی له گرنگی یه‌ک‌ڕیزی عێراقیـیه‌کان کرد و به گرنگترین چه‌کی ناوزه‌دکرد بۆ به‌ره‌نگاربوونه‌وه‌ی تێرۆرسـتان.\nپـرسیار لێره‌دا ئه‌وه‌یه، ئایا ده‌کرێت داواکاریـیه‌کانی ئه‌لعێراقیـیه به‌ر له کۆنگره‌که جێبه‌جێ‌بکرێن؟\nئه‌گه‌ر ئه‌لعێراقیـیه بایکۆتی کۆنگره‌که‌ی کرد، لایه‌نه کوردیـیه‌کان هه‌ڵوێسـتیان چۆن ده‌بێت؟ ئایا یه‌ک ده‌نگ ده‌بن یاخود هه‌ر پارته و هه‌ڵوێستی تایبه‌تی خۆی ده‌بێت؟\nمادده‌ی 140 ی ده‌سـتوری عێراق و کێشه‌کانی دیکه‌ی نێوان هه‌رێمی کوردستان و به‌غدا هه‌تا چه‌ند جێی باس ده‌بن له‌و کۆنگره‌یه‌دا؟\nئه‌گه‌ر کۆنگره‌که له‌و گرژیـیه سیاسـیـیه‌ی ئێسـتای نێوان عێراقیـیه‌کاندا سـازبکرێت، هه‌تا چه‌ند پـێشـبینی ده‌کرێت سه‌رکه‌وتووبێت؟\nئه‌م پـرسیارانه و چه‌ندین پـرسیاری دیکه‌ی په‌یوه‌ست، حه‌یده‌ر که‌ریم له به‌شی کوردی ده‌نگی ئه‌مه‌ریکا ده‌یخاته به‌رباس له‌گه‌ڵ میوانانی به‌رنامه‌ی هه‌له‌و واشنتنی ئه‌م هه‌فته‌یه.\nشوان محه‌مه‌د، ئه‌ندامی په‌رله‌مانی عێراق له‌سه‌ر لیستی هاوپه‌یمانی کوردسـتانی.\nئوسامه جه‌میل، ئه‌ندامی په‌رله‌مانی عێراق له‌سه‌ر لیستی یه‌کگرتووی ئیسلامی کوردستان.\nبه‌رنامه‌که ڕۆژی هه‌ینی کاژمێر دوازده‌ی نیوه‌ڕۆ به کاتی واشنتن پێشکه‌ش ده‌کرێت.\nئێوه‌ش ده‌توانن ڕاوبۆچوون و پـرسیاره‌کانتان له‌و باره‌یه‌وه له ئێسـتاوه ڕه‌وانه بکه‌ن به‌م ڕێـگه‌یانه‌ی خواره‌وه:\nیان ژماره ته‌له‌فونی خۆتانمان بۆ بنێرن هه‌تا ئێمه په‌یوه‌ندیتان پـێوه بكه‌ین. یانیش ده‌توانن له‌كاتی پـێشـكه‌شـكردنی به‌رنامه‌كه له ڕێی ئه‌م ژماره ته‌له‌فونه‌وه په‌یوه‌ندی بکه‌ن:


2020-02-11 16:18 94 جار بینراوە کۆمێنت\nگۆڕانكاری جیهانگیری، لەدوای جەنگی ساردەوە، بۆشاییەكی گەورەی سیاسی‌و حوكمڕانی‌و كۆمەڵایەتی خوڵقاند. چەپەكان پاشەكشەیان كرد. ناسیۆنالیستەكان بەرەو فاشیەت رۆشتن. خەباتی دیموكراتەكان لەئاستی چارەكی ئەركەكانیشدا نەبوو. نوسەران‌و روناكبیران، رەهەندی روداوەكانیان هەمەلایەنە نەدەخوێندەوە، یان لەچوارچێوەی كلاسیكیدا قەتیس دەمان، یاخود بەشێكیان فەلسەفە نەزۆكەكانیان كۆپی دەكرد. لەبەرامبەردا، ئیسلامگەراكان، لە چوار دەهەی رابوردودا، تایبەتی لەدوای جەنگی ساردەوە، زیرەكانە رۆچوبونە هزری رای گشتی‌و بەفەلسەفەی تۆتالیتاریزمی روحی، بۆشاییە سۆسیۆ-سیاسیەكەی دەهەكانی رابوردویان، پڕ دەكرد. تەنانەت لە "بەهاری عەرەبی"یشدا، پێشەنگ بون. هەشبون، فریویان بەو پێشەنگییە خواردو پێیانوابوو، وەكو ئێران، سونیگەراكانیش، چنگ لە حوكم بەرنادەن. بێئاگا لەوەی سەردەمی جیهانگیری، بە شۆڕشی تەكنیكیەوەو بە سۆسیال- میدیاوە، سەراپا هاوكێشە كۆمەڵایەتی‌و ئەندێشەكان دەگۆڕێ. ئەوەتا، لەقۆناغی دووەمی راپەڕینی بەردەوامەوە، لە جەزائیر، سودان، لوبنان، عێراق، شیلی، هۆنگ كۆنگ.. تاد. نەوەی دوای جەنگی سارد، وەكو نەوەی دووەمی سەردەمی جیهانگیری‌و گۆڕانكاری، دابەزیونەتە مەیدان.\nشیننامەیەك بۆ پێشمەرگەی دێرین (كامەرانی سەید مەجید) مەلا بەختیار\n2020-04-09 15:56 45 جار بینراوە\n2020-04-08 22:44 28 جار بینراوە\nبەشی سی و پێنج: هەڵسەنگاندنی كتێبی (من العالم الثالث الی الاول) مەلا بەختیار\n2020-04-08 14:15 47 جار بینراوە\n2020-04-06 14:21 39 جار بینراوە\n2020-04-05 18:52 40 جار بینراوە\n2020-04-04 21:49 30 جار بینراوە\n2020-03-31 14:15 62 جار بینراوە\n2020-03-31 00:07 50 جار بینراوە\n2020-03-30 11:35 46 جار بینراوە\n2020-03-29 17:47 37 جار بینراوە\n2020-03-29 16:29 37 جار بینراوە\n2020-03-28 14:27 42 جار بینراوە\n2020-03-28 14:13 53 جار بینراوە\n2020-03-27 16:38 56 جار بینراوە\n2020-03-27 10:06 38 جار بینراوە\n2020-03-25 09:58 53 جار بینراوە\n2020-03-23 11:08 52 جار بینراوە\n2020-03-21 15:13 52 جار بینراوە\n2020-03-20 19:18 52 جار بینراوە\n2020-03-19 13:21 68 جار بینراوە\n2020-03-16 19:52 66 جار بینراوە\n2020-03-15 14:53 52 جار بینراوە\n2020-03-13 23:07 54 جار بینراوە\n2020-03-10 11:57 56 جار بینراوە\n2020-03-08 17:10 72 جار بینراوە\n2020-03-05 14:00 67 جار بینراوە\n2020-03-04 16:22 34 جار بینراوە\n2020-03-03 10:48 61 جار بینراوە\n2020-03-02 09:37 69 جار بینراوە\n2020-03-01 11:54 100 جار بینراوە


تەرمی تووشبووانی کۆرۆنا دەدرێتەوە بەکەسوکاریان – تۆڕی میدیایی خەڵک\n2020/09/26 - 2:07 PM\nماوەیەکە لەشاری سلێمانی تەرمی ئەو تووشبووانەی کۆرۆنا کە گیان لەدەستدەدەن دەدرێتەوە بەکەسوکاریان و لەژێر ڕێنماییە تەندروستییەکان کەسوکارەکەی بەخاکی دەسپێرن.\nشێخ عەبدوڵا ئەحمەد، جێگری بەڕێوەبەری تەندروستی سلێمانی بە(خەڵک)ی ڕاگەیاند، ماوەیەکە لیژنەى بەخاکسپاردنی تووشبووانی کۆرۆنا هەڵوەشاوەتەوە، بۆیە ئەو تووشبووەی گیان لەدەست دەدات، ڕاستەوخۆ دەدرێتەوە بەکەسوکاری و ئەوان خۆیان دەیاننێژن.\nئاماژەى بەئەوەشدا، ئەم بڕیارە لەژێر ڕێنمایی وەزارەتى تەندروستی عیراق و ڕێکخراوی تەندروستی جیهانی دەرکراوە.\nئەوەشی خستەڕوو، کاتێک تووشبووێکی کۆرۆنا گیان لەدەستدەدات، کۆمەڵێک ڕێنمایی بەکەسوکارەکەی دەدرێت، پاشان تەرمەکەیان دەدرێتەوە و وەک کەسێکی ئاسایی لەژێر ئەو ڕێنماییانەدا بەخاکیاندەسپێرن.\nناوبراو باسی لەئەوەشکرد، ئێستا بەشێوەیەکی گرتی دۆخی کۆرۆنا لەسلێمانی جێگیرە، بەڵام لەگەڵ نزیکبوونەوەی وەرزی سەرما هەم پەتا وەرزییەکان هەم کۆرۆنا زیاد دەکات.\nلەپارێزگای سلێمانی لەسەرەتای بڵاوبوونەوەى ڤایرۆسی کۆرۆناوە تاکو ئێستا ٨٣١ تووشبووی کۆرۆنا گیانی لەدەستداوە، کە لەبەرامبەردا نزیکی ١٠ هەزار تووشبووی کۆرۆنا چاکبوونەتەوە.


عێراقیەکان لە کێڵگەیەکدا کاردەکەن نزیك بە پردی بزه‌یبز لەسەر سنووری نێوان پارێزگای بەغدا و ئەنبار لە 14 حوزەیران 2016. [سەباح ئارار / ئاژانسی فرانس پرێس]\nماوەیەکە عێراق کاردەکات بۆ راکێشانی وەبەرهێنانی سعودیە بۆ یارمەتیدان لە کشتوکاڵکردن لە ناوچە فراوانەکانی بیابانی ئەنباردا و بەوجۆرەش بوژاندنەوەی ئابوریی پارێزگاکە.\nسعودیە سنوورێکی درێژی هەیە بەو پارێزگایەی خۆرئاوای عێراقەوە و ژمارەیەك کۆمپانیای بەناوبانگی سعودی لەئێستادا لەوێ کاردەکەن، لەنێویاندا ئەلمەراعی، کە لە قەزای رومانە وەبەرهێنان دەکات.\nئەنبار گەورەترین پارێزگای عێراقە و نزیکەی سێیەکی وڵاتەکە پێکدەهێنێت بە رووبەری 138,500 کیلۆمەتر چوارگۆشە کە زۆربەی خاکی بیابانە.\nلەکاتی داگیرکاریی رێکخراوی "دەوڵەتی ئیسلامی" (داعش)دا کەرتی کشتوکاڵیی پارێزگاکە زیانی گەورەی بەرکەوت، كاتێك گروپەکە ده‌ستیگرت به‌سه‌ر کێلگە کشتوکاڵی و باخەکاندا و بازرگانیی وەستاند، كه وایكرد زۆر کەس ناچاربوون لە ماڵەکانیان هەڵبێن.\nلەوەتەی سەرکەوتن بەسەر داعش راگەیەندراوە، عێراق کاردەکات بۆبوژاندنەوەی کشتوکاڵ لە ناوچە ئازادکراوەکانداو بۆ کشتوکاڵکردنی بەرهەمه ستراتیژییه نیشتیمانییه‌كانی وەك گەنم و جۆ.\nئەم هەوڵانە بریتیبوون له کردنەوه‌ی سایلۆ کە بۆ کۆکردنەوە و بە بازاڕکردنی بەرهەمەکان بەکاردەهێنرێن لەگەڵ دابینکردنی رێچکەیەکی سەلامەت بۆ ئۆتۆمبیل بۆ گواستنەوەی دانەوێڵە بۆ ئه‌و شوێنانه‌ی پاراستنی.\nئەمساڵ، حکومەتی عێراق پێشنیارێكی دا بە سعودیە لەڕێی ئەنجومەنێكی هەماهەنگی هاوبەشه‌وه کە هەوڵدەدات هاریکاریی ئابوری و وەبەرهێنان لەنێوان دوو وڵاتەکەدا زیاتربکات.\nوەبەرهێنان له کشتوکاڵدا\nمانگی رابردوو وەزارەتی بازرگانی عێراق رایگەیاند كه ئەنجومەنی هەماهەنگی سعودی-عێراقی تاوتوێی وەبەرهێنان دەکات لە یەك ملیۆن هێکتار زەوی کشتوکاڵیدا لە پارێزگای ئەنبار بۆ گەشەپێدان و زیندووکردنەوەی کەرتی کشتوکاڵ.\nجێگری بەڕێوەبەری کشتوکاڵی ئەنبار، موسەنا سەبتی، وتی: "هەرچەندە هێشتا پرۆژەکە بەفەرمی په‌سه‌ندنەکراوە و دەبێت دابڕێژرێت، گەر جێبەجێبکرێت، بەشداریدەکات لە گۆڕینی ناوچەی فراوانی بیابانی له ئەنبار بۆ خاکی کشتوکاڵی."\nسەبتی بە دیارونای وت حکومەتەکانی پێشووی عێراق هەوڵیاندا ئەم پرۆژەیە جێبەجێبکەن، بەڵام نەبوونی ئاوی بەردەست تەگەرەی خستە بەردەم پرۆژەکە.\nوتی: "گەر پرۆژەکە بدرێتە دەست کۆمپانیایەکی وەبەرهێنانی ئەزموندار کە توانای هەبێت لە بەڕێوبردنی کێشەی ئاو بەشێوەیەکی شیاو، دەکرێت ئەنجامبدرێت و ئەگەری هەیە، چونکە خاکی بیابانیی ئەنبار بەپیتە و گونجاوە بۆ کشتوکاڵ."\nوتیشی: "وەزارەتی کشتوکاڵ لە ماوەی دوو ساڵدا و بە هاریکاریی بەڕێوەبەرایەتی کشتوکاڵی ئەنبار، کاردەکات بۆ زیندووکردنەوەی له‌سه‌دا 65 خاکی کشتوکاڵی،" کە دوای داگیرکاریی داعش دەستی بەسەردا گیراوەتەوە.\nهه‌روه‌ها وتی: "بەغدا توانی پشتگیری بۆ کشتوکاڵ لە ئەنبار زیادبکات بە پاڵپشتیكردنی وەبەرهێنانی نوێ و ئاسانکاری بۆ وەبەرهێنەرە عەرەب و بیانییەکان بۆ بوژاندنەوەی کشتوکاڵ لە پارێزگاکە."\nئەندامی ئەنجومەنی پارێزگای ئەنبار، نەعیم كه‌عود، وتی کشتوکاڵکردن لە ناوچه بیابانییه‌كاندا، کە لە رەمادییەوە درێژدەبنەوە تا سەر سنووری وڵات، لە مۆڵگەی ئارامی داعشەوە دەیانگۆڕێت بە کێڵگەی کشتوکاڵی کە سوودی ئابوریی هەیە.\nكه‌عود بە دیارونای وت: "دەزگا ئەمنیەکانی پارێزگاکە لەمڕۆدا دەتوانن هەر وەبەرهێنەرێك و وەبەرهێنانەکانیان بپارێزن لە هەر شوێنێکی پارێزگاکە بێت."\nوتی پارێزگای ئەنبار بە هێزی ئاسمانی پارێزراوە، له‌ڕێی چاودێرییه‌وه به فڕۆکەی بێفڕۆکەوان و ژمارەیەکی زۆر لە کارمەندی ئەمنی.\nئەندامی ئەنجومەنی پارێزگای ئەنبار فەهد میشعان بە دیارونای وت پرۆژەی بەکشتوکاڵکردنی خاکی بیابانی دەکرێت ببێتە هۆی دامەزراندنی هەزاران کرێکار.\nوتی: "دامەزراندنی گەنجان و دابینکردنی سەرچاوەیەکی سەقامگیری داهات بۆیان بەدووریاندەگرێت لە پەیوەندیکردن بە گروپە تیرۆریستیەکانەوە، کە بەردەوام هەوڵی راکێشانیان دەدەن لەڕێگەی سەرنجڕاکێشانیانەوە بە پارە و قۆستنەوەی پێداویستیە داراییەکانیان."\nوتیشی بەهەمانشێوە، "تیرۆریزم ناتوانێت پێگە لە شارە گەشەکردووەکاندا دابنێت".\nئاماژەی بەوەش کرد كه بەستنەوەی عێراق بە وڵاتانی دراوسێوە لەڕێی بەرژەوەندی ئابوریی هاوبەشه‌وه، یارمەتی بەهێزکردنی هاریکاریی ئەمنی دەدات و بەوجۆرەش بەشداریدەکات لە "بنەبڕکردنی تیرۆریزم و بەهێزکردنی کۆنترۆڵی سنووردا".\nسڵاوت لێبێت! تکایە هەلی کار بڕەخسێنن بۆ ئەندازیارانی کشتوکاڵ لەڕێی ئەم پرۆژانەوە.\nهاهاهاها، نه‌عیم كه‌عود ڕفێندرا و ئێستاش هه‌ر به جددی باسی كشتوكاڵ ده‌كات! تۆ كه ناتوانی خۆت له رفاندن رزگاربكه‌یت، ئێستا ده‌ته‌وێت له دۆڵ و شیوه‌كانی ره‌مادیدا هاتوچۆبكه‌یت.\nئه‌گه‌ر وه‌به‌رهێنێك بێت و بیابانه‌كه بچێنێت، چ سوودێكی بۆ عێراق ده‌بێت؟


وت‌ووێژی تایبه‌تی هاژه له‌گه‌ڵ هونه‌رمه‌ندی بواری شانۆ، سینه‌ما و ته‌له‌ویزیۆن "سه‌لاح شێخ محه‌ممه‌دی\nتاريخ: ۱۳۹۷ يکشنبه ۱۲ فروردين ساعت ۱۷:۱۹ بازدید: 400 نظرات: 3 کد مطلب: 6374\n* سه‌لاح شێخ محه‌ممه‌دی ساڵی 1326 هه‌تاوی له شاری مه‌هاباد له دایک بووه\n* قۆناغه‌کانی خوێندنی له قوتابخانه‌کانی شاری مه‌هاباد تێپه‌ڕ کردووه\n* مامۆستای قوتابخانه‌کانی شاری مه‌هاباد بووه و ئێستا بازنشسته‌یه\n* له بواره‌کانی سینه‌ما، شانۆ، ته‌له‌ویزیۆن، دوبلاژ، گریم و... چالاکی نواندووه\n* سه‌یده‌وان، تلنگر سلیم، آخرین سمفونی عشق، لعبتک ها و یاغی‌ها وه‌ک گرینگترین به‌رهه‌مه شانۆییه‌کانی به ئه‌ژمار دێن\n* له ڕۆژهه‌ڵاتی کوردستان له فیلمه‌کانی شکارچیان عقرب، بازم سیب داری، میراث، له‌چه‌رخان، په‌ککه‌وتوو و... ڕۆڵی گێڕاوه\n* له باشووری کوردستان له فیلمه‌کانی گه‌ڕه‌کی داهۆڵه‌کان، سرته له‌گه‌ڵ با، سێبه‌ری ژیان، سێ گۆشه‌ی مه‌رگ، بیره‌وه‌رییه‌کانی سه‌ر به‌رد، ماندوو، هه‌نیسکی ئاسمان، ترس له مردن، شه‌نگال و... ڕۆڵی گێڕاوه\n* وه‌ک گرینگترین ڕۆڵی له کورته فیلمدا ده‌کرێ ئاماژه به‌و کارانه بکرێ: عکاس، شه‌هید، ڕۆژی چواره‌م\n* هه‌روه‌ها له زنجێره دراماکانی گه‌رده‌لوول، سۆما، شۆک، که‌رکووک 4 و... ڕۆڵی بووه.\nهاژه ـ سپاس بۆ ئێوه که له وت‌ووێژی ئه‌مجاره‌ی پێگه‌ی هه‌واڵیی هاژه له‌گه‌ڵمانن. وه‌ک یه‌که‌م پرسیار با له‌وه‌ڕا ده‌ست پێ بکه‌ین که سه‌ره‌تای کاری هونه‌ری ئێوه له کوێوه و چۆناوچۆن ده‌ستی پێکرد؟\nقۆناغی داواناوه‌ندی له قوتابخانه‌ی په‌هله‌وی له شه‌قامی وه‌فایی ده‌رسم ده‌خوێند، به سرنجدان به‌وه‌یکه هاوڕێیه‌کانمان زۆر خولیای هونه‌ر و شانۆ بوون ئێمه‌ش به‌و جۆره هاتینه ناو دنیای هونه‌ر. ئه‌و ده‌می ئیمکانات که‌م بوو، به‌ڵام گرووپێک خڕ بووینه‌وه و چووینه لای سه‌ید ڕه‌حیم قوڕه‌یشی که بزانین چ بکه‌ین و چ نه‌که‌ین، ئه‌و هێندێک پێشنیاری دا به ئێمه.\nهاژه ـ ناوی ئه‌و که‌سانه‌تان له بیرماوه؟\nمه‌ڕحووم ئیبڕاهیم ته‌نهایی که به ڕاستی وه‌ک کۆڵەکه‌یه‌ک وابوو بۆ شانۆی مه‌هاباد، کاک مه‌ناف ئیرانپه‌نا که له سه‌رووی کاره‌کاندا بوو، ئه‌میر خاڵندی، حسێن قه‌لعه جۆغه‌یی که کاری دێکۆری بێ به‌رامبه‌ر ده‌کرد.\nهاژه ـ که‌واتا وه‌ک ڕاهێنه‌ر و سه‌رپه‌رشتی گرووپ سه‌ید ڕه‌حیم قوڕه‌یشی ئه‌م ئه‌رکه‌ی وه ئۆده گرت؟\nبه‌ڵێ، جوان له بیرمه ساڵی 1346ی هه‌تاوی بوو. ئاغای قوڕه‌یشی به‌رنامه‌یه‌کی بۆ ئێمه دانا که به پێی ئه‌و به‌رنامه‌یه ده‌ست به کار بکه‌ین و ته‌مرینی له‌گه‌ڵ ده‌کردین. پاشان یۆسف توتونچی که خه‌ڵکی ورمێ بوو هات که ئه‌ویش پتر زانیارییه‌کانی ته‌جروبی بوو و له ژێر ئه‌زموونی ئه‌ودا هێندێکمان کار کرد. هاوکات چه‌ند که‌سی غه‌یره بوومی هاتن وه‌ک ئاغای هوشه‌نگ قه‌دیمی و برا‌یەکه‌ی.\nهاژه ـ سه‌ید ڕه‌حیم قوڕه‌یشی پێشتر کاری شانۆیی کردووه و شانۆش به ته‌نیا به یه‌ک که‌س نایه‌ته سه‌ر سه‌حنه، ئێوه چه‌نده ئاگاداری که‌سانێکی دیکه هه‌ن که له ساڵانی زووتر له مه‌هاباد کاری شانۆییان کردبێ؟\nئاغای قوڕه‌یشی له‌گه‌ڵ گرووپێک کاری ده‌کرد، کەسانێک وەک مه‌ڕحووم عه‌بدوڵڵا حیسامی، ئه‌سعه‌د کاکائاغازاده که ده‌بیری تاریخ و جوغرافیامان بوو، ئاغای ئه‌حمه‌دی که وه‌کیلی دادگوسته‌ری بوو و پێشتر له مه‌هاباد کاریان کردبوو و له تالارێک که هی ئامووزش و په‌روه‌رش بوو کاریان ده‌کرد. ئه‌و تالاره له کن مه‌دره‌سه‌ی عه‌لی خوسره‌ی بوو له شه‌قامی سه‌لاحه‌ددین ئه‌یووبی غه‌ربی.\nهاژه ـ ته‌واوی ئه‌و ڕووداوانه ده‌گه‌ڕێنه‌وه بۆ پێش شۆڕشی گه‌لانی ئێران، داخوا ئیداری فه‌رهه‌نگ و هونه‌ری کاتی به‌رنامه و گه‌ڵاڵه‌یه‌کی تایبه‌تی بۆ ئێوه و شانۆ هه‌بوو؟\nئیداره‌ی فه‌رهه‌نگ و هونه‌ر کارناسی نارد بۆ مه‌هاباد که ده‌توانم ئاماژه به ناوه‌کانی وه‌ک حاجی عه‌لی ئه‌سکه‌ری، موعه‌یری، و هورموزی هیدایه‌ت، ئاته‌ش ته‌قی پوور و... بکه‌م. ئه‌و که‌سانه ئاکادێمێک بوون و ئێمه له‌گه‌ڵ ئه‌و که‌سانه کارمان کرد و توانیمان له فێستیواڵه‌کانی پارێزگادا سه‌رکه‌وتنی باش وه‌ده‌ست بێنین.\nئه‌و شانۆیه به‌ر له کۆمار و دوای کۆمار ئیجڕا کراوه. نه‌خشی یه‌که‌می شانۆی دایکی نیشتمان ئاغای شاریکه‌ندی بوو که ڕۆڵی ژنی گێڕا، چوون ئه‌و ده‌م ئیزنیان نه‌ده‌دا ژن کاری شانۆیی بکا، زانیاری ورد لە سەر ئەو کارە زۆر کەمە.\nهاژه ـ پێوه‌ندی ئێوه و هونه‌رمه‌ندانی دیکه له کاروباری هونه‌ریدا چۆن بوو و چۆن ڕووتان لە دەنگ و ڕەنگی ناوەندی مەهاباد کرد؟\nئه‌و کات له ته‌له‌ویزیۆنی مه‌هاباد ئاغای ته‌حسیلی لێ بوو که له دووی ناردین و وتی که ده‌مانهه‌وێ به‌شێک له ته‌له‌ویزیۆنی مه‌هاباد وه‌ک تێلێ ته‌ئاتر دابنێن، وابوو چووین و ورده ورده که‌سانێکی دیکه‌ش وه‌کوو کاک ناسر باباییان و ڕه‌حیم نه‌غه‌ده هاتن که خولیای ئه‌و کاره بوون. کاک مه‌ناف ئیرانپه‌ناش که هه‌ر له سه‌ره‌تاوه له‌وێ بوو و زۆری یارمه‌تی داین. پێوقه‌ندی ئێمه هونه‌رمه‌ندان زۆر باش بوو.\nهاژه ـ له دوای شۆڕشی گه‌لانی ئێران شانۆی مه‌هاباد به‌ره‌و چ ئاقارێک هه‌نگاوی نا؟\nساڵی 57 ڕکوردێک له کاروباری هونه‌ری مه‌هاباد په‌یدا بوو. له ئیداره‌ی فه‌رهه‌نگ و ئیڕشادی ئیسلامی ئاغای عه‌باس پوور زۆری یارمه‌تی داین و گرووپێکی باشمان ڕێکخست، که‌سانێک وه‌ک کاک ئومید په‌یره‌ی ئیسلام، سه‌ید مه‌سعوود سه‌ید قادری موکری، کاک مه‌ناف ئیرانپه‌نا، کاک ڕه‌حیم نه‌غه‌ده، کاک موحسین زیایی و... به که‌مترین ئیمکانات ده‌ستمان به کاری شانۆیی کرد و له گیرفانی خۆمان مایه‌مان داده‌نا بۆ ئه‌وه‌ی ناوی شاره‌که‌مان له فێستیواڵه‌کاندا بدره‌وشێته‌وه و به ڕاستیش سه‌رکه‌وتنی باشمان وه‌ده‌ست هێنا.\nهاژه ـ له دوای ئه‌وه‌ی که ئه‌نجومه‌نی شانۆی مه‌هاباد له سه‌ر ده‌ستی که‌سانێکی دڵسۆز دامه‌زرا، چالاکی ئێوه‌ش ده‌ستی پێکرده‌وه. کام کاری شانۆیی خۆتان وه‌ک به‌رچاوترین کار ده‌بینن؟\nته‌له‌نگوری سه‌لیم ئاغای موکریمان کار کرد و له شاره‌کانی جۆراوجۆر نمایش درا. یه‌کێک له گرینگترین کاره‌کانی که کردمان سه‌یده‌وان بوو به ده‌رهێنه‌ری کاک مه‌ناف ئیرانپه‌نا که چوو بۆ فێستیواڵی فه‌جر و له وێ پێشوازی باشی لێکرا.\nهاژه ـ پێوه‌ندیتان له‌گه‌ڵ ئه‌نجومه‌نی شانۆی مه‌هاباد چۆنه؟\nگرفتاری و سه‌رقاڵ بوون به کاروباری ژیان وای لێکردین که لێک بڵاو بووینه‌وه. من دوای بازنشسته بوونم هه‌ستام چوومه هه‌رێمی کوردستان و له‌وێ درێژه‌م به کاروباری هونه‌ری له ته‌له‌ویزیۆن و شانۆ دا و تا ئێستاش هه‌ر به‌رده‌وامم و له‌وێم. پێم وایه کوڕه‌کانی ئه‌نجومه‌نی شانۆی مه‌هاباد یه‌کجار زه‌حمه‌ت ده‌کێشن و من زۆریان سوپاس ده‌که‌م، به قه‌و‌لی فارس کوته‌نی سه‌نگی ته‌واویان داناوه و ڕێز له پێشکسوه‌تان ده‌گرن و بانگیان ده‌که‌ن بۆ کاروباره‌کانیان.\nهاژه ـ چۆن بوو ڕووتان له باشوور کرد؟\nمن له هه‌رێمی کوردستان کارم له‌گه‌ڵ کاک برایم سه‌عیدی کرد، ئینسانێکی مەزنە و خزمه‌تێکی گه‌وره‌ی به سینه‌مای کورد کردووه، ئه‌و چه‌ند که‌سێکی دیکه‌ی پێ ناساندم وه‌ک کاک شه‌وکه‌ت ئه‌مین که ئێستا ده‌رهێنه‌رێکی ناسراوە.\nله ڕۆژگاری ئه‌مڕۆدا مادیان مه‌تڕه‌حه، هونه‌رمه‌ند ده‌بێ تێر بێ تا بتوانێ بێته سه‌ر سه‌حنه و کار بکا، من چاو له خۆم ناکه‌ن، چوون مووچه‌یه‌کی که‌می بازنشسته‌گیم هه‌یه و ده‌توانم پێی بسازێم به‌ڵام که‌سێک وه‌ک ئومید خاکپوور و به‌ختیار په‌نجه‌یی خۆ شه‌و و ڕۆژیان نییه، به‌رده‌وام خه‌ریکی چالاکین، ئێمه دەبێ پشتیوانیان لێ بکه‌ین.\nهاژه ـ وه‌ک هونه‌رمه‌ندێک که ساڵانێکی دوور و درێژه له مه‌هاباد خه‌ریکی چالاکین ده‌بێ باش ئاگاداری که‌م و کووڕیه‌کانیش بن، دیاره له لایه‌ن هونه‌رمه‌ندان زۆر هه‌وڵ دراوه... چۆنه وڵامێک نه‌بووه؟\nجواب ناده‌نه‌وه، زه‌د و به‌ندهایه‌کی ئیداریی هه‌یه و به‌ربه‌ست‌گه‌لێک که ڕێگا ناده‌ن و هەر ئه‌وه‌ش هونه‌رمه‌ندان زه‌ده و دل مردوو ده‌کا، هه‌رچه‌ند ئه‌وان زده نابن و به قه‌ولی کورد کوته‌نی ئه‌گه بە دەرکەدا وه‌ده‌ریان بنێن به پەنجەرەدا دێنه‌وه ژوورێ، ئه‌و ساڵۆنه‌ی ئیڕشاد که له هه‌ر نه‌زه‌ره‌وه بڵێی ستاندارد نییه بە تەمان به کرێی بدەن بۆ سینه‌ما، ئێمه له ته‌نگ و چەڵەمەداین، چووینه لای به‌رپرسی ئیڕشاد ده‌ڵێ بڕیاری ئۆستانه، چووینە لای نوێنه‌ر، شووڕا و شاره‌داری و... کوتومانه جێگایه‌کمان بۆ دابین بکه‌ن، ئێمه‌ی هونه‌رمه‌ند ده‌مانهه‌وێ بۆ شاره‌که‌مان خزمه‌ت بکه‌ین، که‌چی ئێستاش وڵاممان وه‌رنه‌گرتۆته‌وه...\nهاژه ـ وه‌ک ئاڵ‌وگۆڕی یان ڕووداوێکی گرینگ بۆ هونه‌ری شانۆ چ شتێک له ڕوانگه‌ی ئێوه به‌رچاوه؟\nهونه‌ر به‌رفراوانه، به تایبه‌ت شانۆ، واهه‌بووه که کوڕه‌کان گریم ده‌کران بۆ ڕۆڵی ژن، ئێستا بارودۆخ زۆر گۆڕاوه. پەروین مەلەک زاده ئه‌و ئافره‌ته‌ی که به شه‌هامه‌ته‌وه هات و گوشاری بنه‌ماڵه‌شی قبووڵ کرد، به هه‌موو وجووده‌وه هاته پێش و هه‌موو ئازاره‌کانی قبووڵ کرد، ئه‌وه ده‌ستپێکی ڕووداوێکی گرینگ بوو بۆ شانۆی مه‌هاباد. تۆ چاو لێبکه شانۆی سه‌رده‌می بێ تاوانی سێ ڕۆڵ گێری ژنی تێدا بوو، ڕووداو له‌وه گه‌وره‌تر هه‌یه بۆ شانۆی مه‌هاباد؟! ئه‌وانه پێمان ده‌ڵێن ئاڵ و گۆڕییه‌کان به‌رچاون چ له کۆمه‌ڵگا و چ له بنه‌ماڵه‌کاندا.\nهاژه ـ دوایین کارەکانی سینەمایتان چین؟\nفیلمی "بیره‌وه‌رییه‌کانی سه‌ر به‌رد" و فیلمی"شوێنێک بۆ یاری"بە دەرهێنەری شەوکەت ئەمین و هەروەها فیلمی "هەنیسکی ئاسمان" کە درهێنەرەکەی شەهرام قادره.\nهاژه ـ دەتوانن نەختێک لەسەر فیلمی شوێنێک بۆ یاری بدوێن؟\nهێندێک لە کوردانی ئاواره‌ی که‌رکووک دوای ڕووخانی سه‌دام دەگەڕێنەوە و لە ئیستادیۆمێکی گه‌وره نزیک پێنسه‌د بنەماڵە نیشته‌جێ دەبن. که‌س جوابی ئه‌و که‌سانه‌ی نه‌ده‌داوه هه‌ر بۆیه شه‌وکه‌ت ئه‌مین هات و فیلمێکی له‌وانه ساز کرد و وای لێهات مام جه‌لال سه‌رۆک کۆماری کاتی هه‌ر بنه‌ماڵه‌یه‌ی ده هه‌زار دۆلار و زه‌وی دانێ... له کاتی ساز کردنی فیلمه‌که‌دا ئه‌و جه‌ماعه‌ته‌ی له‌وێ بوون هێندێکیان ڕه‌خنه‌یان له ئێمه ده‌گرت که کوا ئێره جێگای یارییه... ئەو فیلمە باسی دوو لاوه که ده‌یانهه‌وێ دوو تیم ساز بکه‌ن له کورد و تورکمان و عه‌ڕه‌ب تاکوو به سازدانی یاری جۆرێک هاوپه‌یمانی و یه‌کبوون درووست بکه‌ن که له درێژه‌ی فیلمدا به هۆی بۆمبارانی سه‌ددام یه‌کێک له لاوه‌کان ده‌کوژرێ و...\nهاژه ـ لە هەنیسکی ئاسمان ڕۆڵی ئێوە چییه؟\nڕۆڵی ده‌وروێشکم هه‌یه که کچێکی نه‌خۆشی هه‌یه و خه‌ریکه به‌رەو ئێران کۆچ ده‌که‌ن، بە جورێک بە تەسویر کێشانی ژیانی ئاواره‌یی کوردانە لە نیگایەکی دیکەوە.\nهاژه - ئێوە دەورێکی پر ڕەنگتان لە تەلەویزیۆنی مەهاباد هەبوو، ون بوونی لەناکاوی ئێوە لە کاناڵی مەهاباد هۆکارێکی هەبوو؟\nبه هۆی هێندێک گرفت ئه‌و په‌یوه‌ندییه پچڕا، هێندێک لایه‌نی خۆمان گاڵتەیان بە هونه‌ری ئێمه دەکرد، له باری ماددیشه‌وه ئه‌و جۆره‌ی پێویسته نه‌مانده‌توانی بژیوی ژیان په‌یدا بکه‌ین.\nهاژه ـ هه‌ڵسه‌نگاندتان لەسەر فه‌زای هونه‌ری بە تایبەت شانۆ و سینمای ڕۆژهه‌ڵات و باشوور چییه؟\nله باشوور پتر ته‌جرووبین تا ئاکادێمیک، له بواری بڕه پاره‌شه‌وه دابین کراون کەچی له ڕۆژهه‌ڵاتی کوردستان فه‌زایه‌کی ناهومێد و غه‌م ئه‌نگیز زاڵە و هیچ سرنجێک به هونه‌رمه‌ندان نادرێ، شارێکی وه‌ک مه‌هاباد بۆ نابێ سینه‌مای هه‌بێ؟ بۆ چی هێنده به‌ربه‌ست بۆ هونه‌رمه‌ندان ساز ده‌که‌ن؟!\nهه‌موو دایکانی من به‌رهه‌می کاک برایم سه‌عیدی له ته‌واوی ئورووپا و دنیا ناوبانگی ده‌رچوو، فیلمێک که باسی جینایه‌ته‌کانی سه‌ددام ده‌رحه‌ق به کورد دەکاتەوە بۆچ لێره هیچ سرنجێکی پێ نه‌درا... هه‌ر ئه‌و فیلمه‌ی ماندوو که ئه‌ویش به‌رهه‌می کاک برایم سه‌عیدییه بۆ دەبێ بۆ ئیکرانه‌که‌ی له مه‌هاباد هه‌زار و یه‌ک بیانوو بێننەوە، که‌چی ئه‌و کاره له شاره‌کانی دیکه‌ی کوردستانی ئێران زۆری پێشوازی لێکرا و ئه‌و هه‌موو په‌ڵپ و بیانوویه‌ش نه‌بوو.\nهاژه ـ باسی فیلمی ماندووتان کرد، ئێوە ڕۆڵێکی کورتتان لەو فیلمەشدا هەبوو...\nمن وه‌ک دیزاینێری سه‌حنه و هاوکاری گریم بەشدار بووم، پاشان کاک برایم خۆی پێشنیاری ئه‌و ڕۆڵه‌ی دا بە من.\nهاژه ـ لە کارنامەی کاریتاندا هه‌ر دوو ڕۆڵی جیددی و تەنز دەبینرێ. کەسایەتی "مام نەنوو" چۆن وه‌دیهات؟\nمام نه‌نوو یانی مرۆڤێکی هوشیار که به دووی چاره‌سه‌ری گرفته‌کانی خه‌ڵکه‌وه بووه، ئه‌و که‌سایه‌تییه له دنیای واقعدا بوونی بووه، که‌چی به‌داخه‌وه زۆر جار له شه‌قام که‌سانێک له ڕووی بێ ئاگاهییه گاڵته‌یان به‌م ڕۆڵه ده‌کرد.\nجارێکیان نزیک هه‌ژده که‌س بووین چووینه قووم قه‌ڵا، کابرایه‌ک گوچانی پێ بوو به به‌ردان ڕه‌پێی منداڵانی ده‌نا و جنێوی به مام نه‌نوو ده‌دا. منیش کۆت و شه‌لوارم له به‌ردا بوو له ماشێن هاتمه خوار و کوتم مامه ئه‌وه بۆ جنێو به مام نه‌نوو ده‌ده‌ی؟ کوتی ئه‌گه‌ر بزانم کێیه ئه‌و مام نه‌نوویه، ژیانی له من تاڵ کردووه، وه‌ک حاڵه‌تی گریان کوتی ئه‌وه پێم ده‌ڵێن مام نه‌نوو... کوتم ده‌یجا چ بوو، کوتی نامهه‌وێ وام پێ بڵێن چوون مه‌سخه‌ره‌م ده‌که‌ن... مه‌به‌ستم ئه‌وه‌یه ئه‌و جۆره شتانه هێستاش جوان جێ نه‌که‌وتووه.\nهه‌ڵبه‌ت زۆر که‌سیش ده‌ست خۆشیمان لێده‌کا و پێیان وایه ئه‌و کارانه‌ی پێشوو زۆر به‌هێز بوو و ئه‌وه‌ی هێستا هه‌یه نمایش نییه هه‌ر ئه‌دا و ئه‌توار و که‌پۆ و زار بادانه و هیچ په‌یامێکی ڕوونی پێ نییه.\nهاژه ـ ئه‌و که‌سایه‌تییه خۆتان خوڵقاندتان یان که‌سێکی دیکه پێشنیاتی دا؟\nجارکیان حوسێن نیک مێهرکه ده‌رهێنه‌ره کوتی نێوێکی ده‌گمه‌نم بۆ داناوی به نێوی مام نه‌نوو. دڵنیام تێیدا سه‌رکه‌وتوو ده‌بی، مام نه‌نوو هاوژینێکی هه‌بوو به نێوی خه‌ندان که خانم مه‌له‌ک زاده ڕۆڵی ئه‌وی ده‌گێڕا.\nهاژه ـ چۆن بوو وازتان له‌م ڕۆڵه هێنا؟\nبه خاتری منداڵه‌کانم، ئه‌گه‌رچی ته‌وجیهم کردبوون. به‌ڵام به گه‌وره بوونی ئه‌وان هه‌ستم کرد کۆتایی به‌و ڕۆڵه بێنم باشتره.\nهاژه ـ زۆر سپاس، وته‌ی کۆتایی...\nزۆر له‌وه چکۆله‌ترم په‌یام بده‌م، نابێ ڕاوه‌ستین و نابێ دڵسارد بینه‌وه. ڕووناکاییه‌ک هه‌یه. ئه‌من خۆم به دڵۆپێک ده‌بینم و زۆر خوشحاڵم که ڕۆژ له دوای ڕۆژ سینه‌مای کورد پێشکه‌وتووتر ده‌بێ و هیوادارم به ده‌سته‌به‌ر کردنی ئیمکاناتی زیاتر، ئازادی عه‌مه‌ل و به‌یان ئه‌ویش نه‌ک به شێوه‌ی درووشم، پتر ڕوو له گه‌شه بکات. دیاره فه‌رق و جیاوازییه‌کی زۆر له نێوان هونه‌رمه‌ندان و شاره‌کان داده‌نێن، هیوادارم پێداچوونه‌وه به‌سه‌ر ئه‌وانه‌دا بکرێ و ئه‌و جیاوازییانه نه‌مێنێ.\nبرچسب ها: ماندوو, بیره‌وه‌رییه‌کانی سه‌ر به‌رد, دایکی نیشتمان, سه‌لاح شێخ محه‌ممه‌دی, سه‌ید ڕه‌حیم قوڕه‌یشی, سه‌یده‌وان, سینه‌ما, شانۆ, شوێنێک بۆ یاری, فیلم, فیلم کوردی, مه‌ناف ئیرانپه‌نا, مه‌هاباد, هاژە, هەنیسکی ئاسمان, کوردانە\nدرمورد شخصیت مام نه نوو(آقای شیخ محمدی) باید به عرض برسانم که :آقای حسین نیک مهر نویسنده متن نمایشی بودند (نه تهیه کننده) تهیه کننده آقای احمد نقده بودند و بنده (فرهاد ایران پناه) کارگردان این مجموعه بودم . این مجموعه مربوط به سال‌های 73 و 74 میباشد.\nباتشکر از عوامل هاژه\nفرهاد ایران پناه\nحوسێن نیک مێهر ۱۳۹۷/۱/۱۲\nوێڕای سڵاو وسپاس لەئێوەو کاک سەلاحی خۆشەویست،دەبێ عەرزتان بکەم بەندە حوسێن نیک مێهر دەرهێنەر نیم، بەڵام شەخسیەتی مام نەنوو ئەمن دامناونووسەری هەموو بەشەکانی تەنزی مام نەنوو بووم بەغەیری ێک قسمەت\nدەبێ ئەوەش بڵێم کەدەرهێنەر وکارگەردانی تەنزی مام نەنوو برای بەڕێزم کاک فەرهاد ئێران پەنابوو\nدووبارە سپاس لەئێوەو کاکە سەلاح\nسلیمان آلانی ۱۳۹۷/۱/۱۲\nآقای صلاح شیخ محمدی هنرمندی بسیار برجسته و جسور میباشند و من همیشه نقشهای عالی که ایشان بازی کرده اند میستایم، اما افسوس هنوز هم از لحاظ فرهنگی ملت ما خیلی مستمند و فقیر بوده و بیشتر لودگی و مسخره بازی را به نقشهای جذاب و زیبا ترجیح میدهند، امیدوارم به آنقدر رشد فکری و فرهنگی برسیم که به همچنین انسانهای خلاق و هنرمند با دیده تکریم و احترام بنگریم.


توڕەیی ئێمە لە باڵادەستی ئێوە گەورەترە – ته‌ڤگه‌ر\nسەرەکی/گۆشەی ئازاد/توڕەیی ئێمە لە باڵادەستی ئێوە گەورەترە\nعادل عوسمان .\nئەوە دەربڕینی کچێکی ئەھوازی بوو کە باوکی بە فیشەکی دەسەڵاتدارانی ئێران لەناڕەزایەتیەکاندا شەھیدکرابوو. لەوێدا وتی ئێمە ملیۆنانین! کەنەفرەت لە ئێوەو دەسەڵاتەکانتان دەکەین!. ئەو نەفرەتە لەھەر کوێیەک ھەیە! ھەرجێیەک دەچیت پڕ نەفرەتە لەو شێوە ژیانەی سەپێنراوە بەسەر تاک و کۆمەڵگەدا. بەڵام پرسیار لێرەدایە، ئەو نەفرەتە، ھۆکاری چیە نابێتە فاکتەری ئاڵوگۆڕ؟ بۆچی ئێمەی نەفرەت کار نابینە ھێزی ئاڵوگۆڕو دروستکردنی بەھەشتێک بۆ ژیانێکی شایستە؟.\nئەگەر سەیری ناوچەکە بکەین بە ڕۆژھەڵاتی ناوەڕاست و باکوری ئەفریقیایەوە لێوان لێوە لە ناڕەزایەتی و شۆڕش و پێکدادان. ھۆکارەکەی بونی سیستەمی سەرمایەداری و سەرمایەی فینانسە. کەلەسەر زۆرترین قازانج دامەزراوە. ئەم سیستەمە لەڕێگەی دەسەڵات، دەوڵەت و ناوەندگەلێکی ھێزەوە خۆی بەڕێکخستن کردوەو تەواوی ھێزە سیاسی، ئابوری، سەربازی و داراییەکانی خستوەتە ژێر دەستی خۆی و دابەشی سەر ناوەندەکانی ھێزو حیزبەکانی کردوە. لەو ڕێگەیەوە واتە لەڕێگەی دەستبەسەرداگرتن و حیزب گەلی زۆرەوە کۆمەڵگەشی پارچەو گرێدراوی ئەو ناوەندو حیزب گەلانە کردوە. کە مۆخ و ھۆشی تاک و دەستەکانی خۆشیان پوچ و بێ مانا کردوەو وایان لێکراوە کە ھەرشت لە بڕیاری حیزب و ناوەندەکانی دەسەڵاتەوە ببینێت. بۆیە بەڕێوەبردنیش گرێدراوی بێ ئیڕادە کردن و بڕیاری دەستە باڵاکانی دەسەڵاتی حیزب و ناوەندەکانی کراوە. بەو مانایە، کۆمەڵگە پارچەکراوەو بێکاریگەر کراوەو گرێدراوەتەوە بە سیستەمی بڕیارو دەسەڵاتی باڵادەستەوە.\nبۆئەنجامدانی ئەو پرۆسەیەش، پێویست دەکات دەوڵەت نەتەوە ناوەندگەراکان ھەڵوەشێن و پارچەببن. بۆیە کێشەکان ڕوی لەم ناوچەیە بەتایبەت و لەڕۆژھەڵاتی ناوەڕاست کردوە. ئەمەش لەڕێگەی تێکدانی ژیانی ئاسایی و دروستکردنی بێکاری و سیستەمێک کەدزی و گەندەڵی تێدا برەوپێدراو بێت، بەڕێوە دەبەن. ئەوەش پێویستی بەھەژارکردنی خەڵک و کۆمەڵگەیە، بۆئەوەی بتوانن لەڕێگەی پارچەکردن و گرێدان بەخۆیانەوە بیانکەنە کۆیلەی خۆیان و چیان بوێت بەدیبھێنن. نمونەی عیراق و باشوری کوردستان تێرکەرو فێرکەرە.\nبۆئەوەی بتوانین لەو سیستەمەدا کۆیلە نەبین و بەئاسانی ژیانی ھەرزان و بێمانامان بەسەردا نەسەپێنن. پێویستە خاوەنی ھۆشمەندی ژیانی شایستەو وەک یەک بین. ھیچ ناوەندێک بەڕێوەمان نەبات و خۆی بە دابینکەری ژیانی تاک و کۆمەڵایەتی نەزانێت و ڕێگەی پێنەدەین. خۆمان بێھێزو گرێدراوی فریادڕەس و باڵادەست نەکەین. ئابوری و دەوڵەمەندیەکانی کۆمەڵگەو سروشت بەمافی ئەوان نەزانین و خۆمان، سیستەمی خۆمان ئاوا بکەین و ببینە خاوەنی ئەقڵ و ھۆشمەندی خۆمان؛ کە کۆمەڵگەبون، ژیانی ھەرەوەزی و بەھڕەمەندبونی ھەموانە لە دەوڵەمەندیەکانی سروشت و کۆمەڵگە.\nسەرمایەی فینانس و سیستەمەکەی لەتوڕەبونی ئێمە ناترسێت! بەڵام لە ڕێکخراوبون و خاوەن ھۆشمەندی ئازادو کۆمەڵایەتیمان دەترسێت. ئەوەی پێویستە ئێمە بیکەین، ئەوەیە کە ببینە خاوەنی ھۆشمەندی کۆمەڵایەتیمان و لەسەر ئەو بناغەیەش ڕێکخستنە سیاسی، کۆمەڵایەتی، پیشەیی، ژینگەیی و ڕەگەزیەکانمان ئاوابکەین. بەوە دەبینە سیستەم و ڕێگری لە خڕاپ بەکارھێنان و بەڕێوەبردنی باڵادەستی دەگرین. بۆچی دەسەڵاتی سەرمایە بەھێندی ھۆشمەندیمان لە توڕەییمان ناترسێت؟ چونکە ئەوەندە خاوەنی ھێزە، کە دەتوانێت توڕەییە ھەڵچوەکانمان دامرکێنێتەوە. لە ڕێگەی ھێزی سوپا، ئاسایش، تایبەت و کوژەرەوە، دەتوانێت دامانمرکێنێتەوە. زیندانەکان پڕ دەکات لە ھاونیشتیمانی توڕەو ڕاپەڕیو، لەڕێی جەلادەکانیەوە قێزەونترین ئەشکەنجەو توندوتیژی بەکاردێنێت.\nبەڵام ئەگەر ئێمە بوینە خاوەنی ھۆشمەندی کۆمەڵایەتی و ڕێکخستنی، بوینە ھێزی پاراستنی خۆجێی و چارەسەری ئەوکات دەسەڵات و چەوسێنەرانی سەرمایەو دزانی ڕەنجی کۆمەڵایەتی ناتوانن بەتەنیا لەڕێگەی سەپاندنی سیستەمی برسی و کۆیلەکردنی خۆیانەوە ئێمەی کۆمەڵگەبوو ڕێکخراو بەڕێوەببەن. ئەوکات ناکۆکیەکانمان نەک لەڕێگەی توڕەبونەوە! بەڵکو لەڕێگەی ڕێکخستن و چارەسەرەوە بەڕێوە دەبەین. ئەوکات ئەو ھێز و کوژەر نیەو ئێمە ڕاوەدونراو. ئەزمونی ھەموو ئەو ڕاپەڕین و توڕەییانە تێکشکان و زۆرتربونی توڕەیی و زیندانی و کوشتن و ئاوارەبونە. بۆیە ڕێکخستن بون تەنیا چارەسەری و بچوککردنەوەو لە دوا ساتیشدا کۆتایی ھێنانە بە سیستەمی دەسەڵات – دەوڵەت – دزی.


یەکێک لە دەنگە دیارەکانی ژانری چیرۆکی ئێمە کە تاڕادەیەک لە دونیای تایبەت و بێدەگی خۆیەدا کار دەکات چیرۆک نووس(فەڕۆخ نێعمەتپوور)ە. کە بەم دواییانە دوو بەرهەمی نوێی بڵاوکردەوە. کە پێکهاتبون له رۆمانێک بە ناوی 'خەیاڵاتی بێهوودە' و کۆمەڵە چیرۆکێک بە ناوی 'دەستەکلیل' دەربارەی چیرۆک بەگشتی و کێشەکانی چیرۆکی کوردی لەم دیدارەدا ڕاو سەرنجەکانیمان وەرگرت.\nهاوڵاتی ـ چیرۆک یه‌کێک له کۆنترین ژانره‌کانى ئه‌ده‌به که هه‌میشه مرۆڤ له قۆناغه جیاوازه‌کاندا چ به زاره‌کى یان به‌نووسین هه‌وڵى گێڕانه‌وه‌ى داوه، عه‌تا محه‌مه‌دیش ده‌ڵێ "ئه‌وه‌ى مرۆڤى له فه‌وتان ڕزگارکرد گێڕانه‌وه‌بوو" ده‌پرسم گرنگى چیرۆک و گێڕانه‌وه بۆ مرۆڤ چین؟\nـ برووسکە ڕستەکان هەمیشە بە هۆی تیژبوونیان لە گەیاندنی مانا، جێگای سەرنجن، بەڵام هەر بەو شێوەیە دەتوانن جێگا بە یەک لەق کەن و یەکتر بسڕنەوە. برووسکەڕستەکان، چونکە پشت ئەستور بە بەڵگە نین و زیاتر هەلێنجراوی زەینی نووسەرن دەتوانن یەکجار فرەچەشن بن. جا هەر بەم پێیە، لە مانایەکی ئاوەژوودا، دەتوانین بڵێین "ئەوەی مرۆڤی فەوتان گێڕانەوە بوو!"\nهاوڵاتی ـ واته‌لبنیامین ده‌رباره‌ى گێڕانه‌وه ده‌ڵێت "ڕه‌نگه له داهاتوودا که‌سمان نه‌بێت تواناى گێڕانه‌وه‌ى هه‌بێت" ئه‌م قسه‌یه تاچه‌ند په‌یوه‌ندى به کاریگه‌رى ته‌کنه‌لۆژیاوه‌یه له‌سه‌ر ئه‌ده‌ب و به‌تایبه‌ت چیرۆک و گێڕانه‌وه، ئایا له ئێستادا مه‌ترسى نه‌مانى کاریگه‌رى چیرۆک بۆ دونیاى مرۆڤه‌کان هه‌یه؟\nهاوڵاتی ـ له ئێستادا چیرۆکى مۆدێرن و شێوازى گێڕانه‌وه، ئه‌وه‌نده‌ى پشت به ته‌کنیک ده‌به‌ستێت هێنده گوێ به ڕه‌گه‌زو ئامرازه و بنه‌ماکانى تر نادات که له پێکهاته‌ى بونیادى چیرۆکدا پێویستن. که به‌بڕواى هه‌ندێک ئه‌مه کارى له چێژى گێڕانه‌وه کردووه. ئێوه‌پێتان وایه مۆدێرنێته تا چه‌ند زیانى له بنه‌ماکانى چیرۆک و گێڕانه‌وه داوه له ئێستادا؟\nهاوڵاتی ـ ئه‌گه‌رچى له دونیادا چیرۆک قۆناغه‌کانى به‌ره‌و پێشچوونى زۆر بڕیوه‌و زۆر گۆڕانکارى به‌سه‌ردا هاتووه. به‌ڵام تا ئێستاش چیرۆکى کوردى له قۆناغه‌کانى کلاسیک و تا ڕاده‌یه‌ک پێش مۆدێرن دا له شێوازى گێڕانه‌وه‌ى ته‌قلیدى باو و زۆر که‌م به چیرۆکى جوان به ئاست و ته‌کنیکى نوێ ده‌که‌وین، ئێوه هۆکارى ئه‌مه بۆچى ده‌گێڕنه‌وه؟ کێشه‌کان له گێڕانه‌وه‌ى چیرۆکى ئێمه‌دا چین؟\nهاوڵاتی ـ هه‌ندێک له نوسه‌ران ده‌ڵێن ئه‌وه‌ى به چیرۆک ده‌ى نوسین ده‌توانین بیکه‌ینه ڕۆمان و ئه‌وه‌ش به ڕۆمان ده‌ى نوسین ده‌توانین بیکه‌ینه چیرۆک، تا چه‌ند له‌گه‌ڵ ئه‌م بۆ چونه‌ن؟ ئایا کارى وا ده‌کرێت؟\nهاوڵاتی ـ چۆن له چیرۆکى ئێستاى کوردى ده‌ڕوانن؟ پێتان وایه ئه‌ده‌بى گێڕانه‌وه‌ى ئێمه له کوێى دونیادایه؟ ئه‌توانین بڵێن چیرۆکى کوردى خاوه‌ن سه‌بک و تایبه‌تمه‌ندێتى خۆیه‌تى؟\nـ پرسیارێکی قورسە و ئەمە لە راستیدا کاری رەخنەگرە. وەک ئەنجامی خوێندنەوەکانی خۆم دەتوانم بڵێم کە چیرۆک و رۆمانی کوردی، چونکە پشت ئەستوور بە بەرهەمی ریالیستی و رۆمانتیکی باش نیە بە تووش کێشەوەیە. سەیری سەدەی نۆزدە بکە. سەدەی نۆزدە سەدەی نووسەرە گەورە ریالیستی و رۆمانتیکیەکانە لە ئۆرووپا و لە رووسیا. ئەوان لە سەر ئەو بنەمایانە شۆڕش دەکەن و دەگەنە ئەدەبی سەدەی بیست و کۆتایی سەدەی بیست. دیارە مەبەستم ئەوە نیە ئێمە دەبێ بگەرێینەوە ئەو سەردەمە و بەو شێوازە بنووسین، بەڵام ریالیزم هەمیشە بەرگی گۆڕیوە و وەک دەشزانین یەکێک لە بنەماکانی ئەوەیە کە نووسەر دەبێ زانیاری زۆری لەسەر کۆمەڵگاکەی خۆی هەبێ بۆ ئەوەی بتوانێ دەقی ریالیستی پێشکەش بکا. بەلام داخۆ نووسەری ئێمە خاوەن ئەو زانیاریانەیە؟ من کە بۆ خۆم گومانم لەمە هەیە. من لام وایە چیرۆکنووسی ئێمە لە رۆمان و چیرۆکیش وەک شیعر دەڕوانێ و بۆیە دەقەکانی زیاتر دەروونین و کەمتر خوێنەر بە رووداوەکانی دەرەوە، ئەو رووداوانەی وا خوێنەریش دەتوانن خۆیانی تیا ببیننەوە، گرێ دەدا.


حوسێن فروهه‌ر – شەهید\nساڵی 1938 حوسێن فروهه‌ر و عه‌زیز زه‌ندی و عه‌بدولڕه‌حمانی زه‌بیحی و قاسم قادری و محه‌مه‌دی نانه‌وازاده و چه‌ند ڕوناکبیرێکی دیکه‌ی مه‌ڵبه‌ندی موکریان “حیزبی ئازادیخوازی کوردستان” یان دامه‌زراندوه.\nله 1942.08.16دا فروهه‌رو زه‌بیحی و کۆمه‌ڵێک ڕووناکبیری دیکه، به‌هاوکاریی و ڕێنوێنیی (حیزبی هیوا)، بڕیارده‌ده‌ن له سه‌ر بنه‌ماکانی حیزبی ئازادیخوازی کوردستان ڕێکخراوێکی به هێزترو به‌رینتر دابمه‌زرێنن. سه‌ره‌نجام پاش مشتومڕو لێکدانه‌وه‌ی هه‌لومرجه‌که “کۆمه‌ڵه‌ی ژیانه‌وه‌ی کوردستان” (کۆمه‌ڵه‌ی ژ. ک.) داده‌مه‌زرێنن. حوسێن فروهه‌ر ده‌بێته ئه‌ندامی ژماره یه‌کی کۆمه‌ڵه و ناوی نهێنیی (کاوه) بۆ خۆی هه‌ڵده‌بژێرێت. هاوکات به هۆی لێهاتوویی و دڵسۆزییه‌وه حوسێن فروهه‌ر به سه‌رۆکی کۆمه‌ڵه داده‌نرێت.\nپاش نیوه‌ڕۆی ڕۆژی پێنج شه‌ممه1945.02.15 (26ی به‌همه‌نی 1323) دانیشتووانی شاری مه‌هاباد به هاندان و ڕێنوێنی حوسێن فروهه‌ر و عه‌زیز خانی کرمانج له مزگه‌وتی “هه‌باس ئاغا” کۆبوونه‌وه و داوای نه‌مان و کۆتایی هاتنی ده‌سه‌ڵاتی حکومه‌تی حه‌مه‌ڕه‌زاشایان له شاری مه‌هاباد و کوردستاندا کرد. پاشان خۆیان پێش خه‌ڵکه‌که که‌وتن و هه‌ڵمه‌تیان برده سه‌ر شاره‌وانی مه‌هاباد، که ده‌سته‌یه‌ک چه‌کداری حکومه‌تی ناوه‌ندی تێدا مابوو و کردبوویانه بنکه‌ی سیخوڕی و کێشه دروست کردن بۆ خه‌ڵک. سه‌رئه‌نجام ژماره‌یه‌کیان لێکوشتن و ئه‌وانی دیکه‌ش هه‌ڵاتن.\nله 1945.08.16 دا له‌سه‌ر بنه‌ماکانی کۆمه‌ڵه‌ی ژ. ک. ڕێکخراوێکی سیاسیی به‌رینتر به ناوی “حیزبی دیموکراتی کوردستان”ه‌وه دامه‌زرێندرا. حوسێن فروهه‌ر که پێشتر سه‌رۆکی کۆمه‌ڵه بوو. له‌و حیزبه‌دا وه‌ک ئه‌ندامێکی ساده حیسابی بۆ کرا و هیچ پله‌یه‌کی حیزبیی نه‌درایه. مامۆستا هێمن له پێشه‌کیی دیوانی (تاریک و ڕوون) دا نوسیویه‌تی: “سه‌رۆکی کۆمه‌ڵه که پیاوێکی زۆر تێکۆشه‌ر و ئازا و پاک بوو، له کادری ڕێبه‌ری دا نه‌ما. ئه‌م ئاڵوگۆڕه هیچ کاری نه‌کرده سه‌ر ئه‌و پیاوه و له ڕیزه‌کانی خواره‌وه‌ی حیزبیدا درێژه‌ی به خه‌بات و کاری خۆی هه‌ر داو ڕه‌نجێکی زۆری کیشا”.\nسه‌ید قادر سه‌یدی


ساڵێک بە سەر کۆچی نابەوەختی ئاژوانی جوانەمەرگدا تێپەڕی. عەوڵا سەیدا\nخزمان و دۆستانی بەڕێز!\nئەمڕۆ ساڵێک بە سەر کۆستی گەورە و بێ ئەمانی کۆچی دوایی جگەرگۆشەی ئازیزمان ئاژوانی جوانەمەرگدا تێپەڕی. لەو یەکساڵەدا هەمووڕۆژێک من و دایکی و ناوبەناویش خوشکەکانی و هاوڕی و ناسیاوانی\nسەردانی گۆڕە غەریبەکەمان کردوە بۆ ئەوەی پێی بڵێین ئاژوانەکەم خۆشمان دەوێی، تۆ هەر لە گەڵمانی، تۆ پارچەیەک لە دڵمانی. ئاژوانەکەم تۆ تەنیا کوڕمان نەبووی تۆ هاوڕێ و هاودەمی بە توانا و بە ئەمەگی ڕۆژانی خۆش و ناخۆشی دایک و باوکت بووی. تۆ برایەکی جێگای مەتمانە و بەرپرس بووی بۆ خوشکەکانت، تۆ لاوێکی پێگەیشتوو، ڕوو حسووک ولەبەردڵان، دڵسۆز و بە وەفا بووی بۆ ناسیاو و هاوڕێکانت. ئەوڕو زیاتر لە هەموو کاتێک بیرت دەکەین، جێگات لە نیوماندا زۆر دیارە ، هەموومان تاسەت دەکەین و بۆت زۆر بە پەرۆشین.\nڕۆژانی شەممەی گشت حەوتوویەک، لە دەوری یەکتر کۆدەبووینەوە. بە هەستی ناسک و بزەی پڕ لە شادی و خۆشەویستیت کۆڕی بنەماڵەت گەرمتر دەکرد و دەتڕازاندەوە. ئێمەش لە ماوەی ئەو یەکساڵەدا، هەموو ڕۆژانی شەممە بە یادی جاران و بە یادی تۆ، کە لە خەونی یەکێک لە خوشکەکانت دا پێت کوتبوو:" من سەرقاڵم، خەریکی دروستکردنی خانوێکم، کە ئێوە هاتن جێگای هەموومان بێتەوە، بەڵام کۆتایی حەوتووەکان لە ماڵەوە لای ئێوەم" بەو هۆیەوە مێزەکە دەڕازێنینەوە، لە دەوری یەکتر کۆدەبینەوە، بۆ ئەوەی وەک هەمیشە هەست بە بوونت لە پەنا خۆمان بکەین و لە گەڵ ئەم کۆستە بە زامە ڕابێین.\nکۆستێکی بێوادەی وا کە نە تەنیا گوڵی تەمەنی تۆی هەڵوەراند و ژیانی تۆی بەرەو جیهانی ئەبەدی برد، بەڵکووژیانی من و ماپەرە و باقی بنەماڵەشمی لێرە و لە کوردستان سەراوبن کرد.\nخەمێکی تاقەت پڕووکێن کە تەنیا بەشێکی بە قەرا سەنگینی چیاکانی کوردستان لە سەر شانەکانی من بارگرانی دەکات. خەمێک کە سەرەڕای شان وەبەردانی کۆی خزم و کەس و دۆستانی ئازیزم، بەوحاڵەش بەژانترین زەبری ڕووحی و ڕەوانی لە بنەماڵە و بە تایبەت لە من داوە. تەنانەت بۆتە هۆی دابڕانم لە خزم و کەس و دۆستانم. ئەو خەمە کارێکی بە من کرد کە نە تەنیا نەمتوانی وڵامی دەریای هاودەردی ئازیزانم بدەمەوە، بەڵکوو ببم بە قەرزداری ئەبەدیش.\nلەوەی کە من نەمتوانیوە بەو جۆرەی پێویستە وڵامی ئێوە، ئازیزانم بدەمەوە بە دڵ داوای لێبووردن دەکەم، دڵنیام کە ئێوە خۆتان دەمبوورن. بێگوومان هاودەردی ئێوە ئازیزان بووە کە ئێمە توانیومانە خۆمان لە حاست ئەم خەمە قوورسە ڕاگرین و بەرگەی ئەم زامە پڕ ژانە بگرین و بۆ جارێکی دیکە بە لەرزێکی پیرانە، پێبگرینەوە.\nپڕ بە دڵ سپاسی خەمخۆری و لوتفی هەمووتان دەکەم. ئاوات خوازم ئێوەش سڵامەت و بێ خەم بن. لەوەی کە زۆر جاریش مووحیبەت و هاودەردی ئێوەم بێ وڵام هێشتۆتەوە لێم بە دڵ مەگرن. بەو هیوایە لە گەورەیی خۆتان بێبەشم نەکەن و منیش هەوڵبدەم لەمەو بەدوا، بە پێی توانا وڵامدەری زیاتری خۆشەویستیتان بم.\nتۆش ئاژوانە، میهرەبان، ڕو حسووک، بێ ئازار، خەمخۆر، دڵفراوان و هەمیشە دەم بە پێکەنینەکەم ڕوحت شاد بێ و یادت هەر دەم و بۆ هەمیشە لە دڵماندا، بەرز و پیرۆز دەمێنێتەوە.\nئاژوان گیان کەیوانی خوشکەزات بەردەوام لە پڕشنگی خوشکت دەپرسێ: ئاژوان کەی دێتەوە؟\nئەویش کە هیچ وڵامێکی بۆی نییە، پێی دەڵێ: بۆ خۆت لێیپرسە، دەڵێ لێم پرسیوە بەڵام جوابم ناداتەوە!\nئاژوان گیان دەزانی ئەویش کە تەمەنی تەنیا چوار ساڵە چەندە بیرت دەکا.\nهیوادارم هیچ بنەماڵەیەک تووشی ئەم کارەساتە مەزنە و ئەم زامە بێ ساڕێژە و خەمە بێ کۆتاییە نەبێ.\nعەوڵا سەیدا ١٣ ئاگووستی کانادا


قایمقامە کوردەکەى خورماتو لابرا و تورکمانێکى شیعە لە جێگەکەى دەست بەکاربوو\nئەمڕۆ چوارشەممە شەلال عەبدول ى قایمقامى قەزاى خورماتوى پارێزگاى سەڵاحەدین بە فەرمى لە پۆستەکەى دوورخرایەوە و تورکمانێکى شیعە مەزهەب لە جێگەکەى دەست بەکاربوو.\nشەلال عەبدول قایمقامى لەسەر کارلابراوى خورماتو، دوورخستنەوەى لە پۆستەکەى بە دوورخستنەوەى سیاسى وەسفکرد، بە دەنگى ئەمەریکاى راگەیاند"تورکمانى شیعە ئێستا خاوەن هێزن، بە ئارەزوى خۆیان خەڵک لادەبەن و خەڵکى خۆیان دادەنێن."\nوتیشى"لابردنى من فەسڵى سیاسیە نەک یاسایى."\nلابردنى شەلال عەبدول ى قایمقامى خورماتو و دانانى دکتۆر حەسەن زەینولعابدین ى تورکمانى شیعە لە جێگەکەى، لە کاتێکدایە دوو هەفتە لەمەوبەریش قایمقامە کوردەکەى قەزاى داقوق ى باشورى کەرکوکیش بەفەرمى دوورخرایەوە.\nعەلى حسێنى جێگرى سەرۆکى ئەنجومەنى قەزاى خورماتو لە کوتلەى تورکمانى شیعە، بەدەنگى ئەمەریکاى ڕاگەیاند"لابردنى شەلال عەبدول ى قایمقامى خورماتو بە رێگەى یاسایى بووە."\nوتیشى"ئەمڕۆ لە مەراسیمى سوێندخواردنى قایمقامى نوێ دا، دادوەر و پەرلەمانتاران ئامادەبوون."\nلەماوەى 8 مانگى رابردوودا و لەو کاتەوە کە قایمقامە کوردەکه، خورماتوى جێهێشتوە، قەزاکە بە وەکالەت لەلایەن دوو بەڕێوەبەرى ناحیەى سەربە عەرەبى سونەوە بەڕێوەبراوە، ئەمرۆ ئەمڕۆ بە فەرمى ئیدارەى قەزاکە کەوتە دەست تورکمانى شیعە.